polyglot-tagger/wikipedia-language-snippets-filtered huggingface dataset:
ಬಾಲ್ಟಿಮೋರ್‌ನ ರಸ್ತೆಗಳನ್ನು ಚೌಕಟ್ಟು ಮಾದರಿಯಲ್ಲಿ ನಿರ್ಮಿಸಲಾಗಿದೆ. ಸಾಲುಮನೆಗಳಿರುವ ಬೀದಿಗಳನ್ನು ಸಾವಿರಾರು ಇಟ್ಟಿಗೆಗಳು ಮತ್ತು ಆಕಾರ ಕಲ್ಲುಗಳಿಂದ ಅಲಂಕರಿಸಲಾಗಿದೆ. ಕೆಲವರ ಅಭಿಪ್ರಾಯದ ಪ್ರಕಾರ ಸಾಲುಮನೆಯ ವಾಸ್ತುಶಿಲ್ಪ ನಗರದೊಂದಿಗೆ ನಿಕಟ ಸಂಪರ್ಕವನ್ನು ಹೊಂದಿದೆ. ಕೆಲವು ಸಾಲು ಮನೆಗಳು 1790 ಯಷ್ಟು ಹಳೆಯದಾಗಿವೆ
ಬಾಲ್ಟಿಮೋರ್ ನಗರವು ಕೆಳಕಂಡ ಸಮುದಾಯಗಳನ್ನು ತನ್ನ ಗಡಿಯುದ್ದಕ್ಕೂ ಹೊಂದಿದೆ, ಎಲ್ಲವೂ ಏಕೀಕೃತವಲ್ಲದ ಜನಗಣತಿ-ನಮೂದಿಸಿದ ಸ್ಥಳಗಳು. ಎಲ್ಲವೂ ಬಾಲ್ಟಿಮೋರ್ ಪ್ರಾಂತದ ಸುತ್ತಮುತ್ತಲಿವೆ, ಬ್ರೂಕ್ಲಿನ್ ಪಾರ್ಕ್ ಮತ್ತು ಗ್ಲೆನ್ ಬರ್ನೀಗಳು ಮಾತ್ರ ಆ‍ಯ್‌‍ನೆ ಅರುಂಡೆಲ್ ಪ್ರಾಂತದ ನೆರೆಯಲ್ಲಿದೆ.
ಬಾಲ್ಟಿಮೋರ್‌ನಲ್ಲಿ ಹುಟ್ಟಿದ ಜಾನ್ ವಾಟಾರ್ಸ್ ತಮ್ಮ ಚಿತ್ರಗಳಲ್ಲಿ ನಗರದ ಕಾವ್ಯಪ್ರಹಸನಗಳನ್ನು ಸೇರಿಸಿದ್ದಾರೆ, ಅದರಲ್ಲಿ 1972ರ ಪಿಂಕ್ ಫ್ಯಾಮಿಂಗೊಸ್ ಸಹ ಸೇರಿದೆ. ಆತನ ಚಲನಚಿತ್ರ ಹೇರ್‌ಸ್ಪ್ರೇ ಮತ್ತು ಅದರ ಬ್ರಾಡ್‌ವೇ ಮ್ಯೂಸಿಕಲ್ ರಿಮೇಕ್‌ಗಳು ಸಹ ಬಾಲ್ಟಿಮೋರ್‌ನಲ್ಲಿಯೆ ಚಿತ್ರಿತವಾಗಿವೆ.
ಜನವರಿ 1, 2009ರಂದು ಮೇಯರ್ ಡಿಕ್ಸನ್ ಅವರು ಅಧಿಕಾರ ದುರುಪಯೋಗ ಮಾಡಿಕೊಂಡು ವಂಚನೆ ಮಾಡಿರುವರೆಂದು ಅಪರಾಧಿಯೆಂದು ಘೋಷಿಸಲಾಯಿತು. ಅಭಿಮತ ಹಾಗೂ ಮನವಿಗಳ ಮೇರೆಗೆ ಮೇರಿಲ್ಯಾಂಡ್ ರಾಜ್ಯ ಸಂವಿಧಾನವು ಮೇಯರ್ ಅಧಿಕಾರದಿಂದ ಆಕೆಯನ್ನು ವಜಾಗೊಳಿಸಿತು.
ಎರಡು ದಶಕಗಳಿಗಿಂತ ಹೆಚ್ಚು ಕಾಲ ಬಾಲ್ಟಿಮೋರ್ ವಾಸ್ತುಶಿಲ್ಪಕ್ಕೆ ಅನೇಕ ಉದಾಹರಣೆಗಳನ್ನು ಕೊಡುತ್ತಾ ಬಂದಿದೆ. ಹಲವಾರು ಪ್ರಸಿದ್ದ ವಾಸ್ತುಶಿಲ್ಪಿಗಳಾದ ಬೆಂಜಮಿನ್ ಲಾಟ್ರೊಬ್, ಜಾನ್ ರಸೆಲ್ ಪೋಪ್, ಮೀಸ್ ವಾನ್ ಡೆರ್ ರೊಹ್ ಮತ್ತು ಐ. ಎಮ್. ಪೆಯ್ ಇದಕ್ಕೆ ಉದಾಹರಣೆಯಾಗಿದ್ದಾರೆ.
ಕ್ಯಾಮ್ಡೆನ್ ಯಾರ್ಡ್ಸ್‌ನ ಒರಿಯೊಲ್ ಪಾರ್ಕ್ ಹಲವಾರು ಜನರ ಅಭಿಪ್ರಾಯದಂತೆ ಪ್ರಮುಖ ಲೀಗ್ ಬೇಸ್ ಬಾಲ್‌ನ ಅತಿ ಸುಂದರಬೇಸ್ ಬಾಲ್ ಉದ್ಯಾನವನವಾಗಿದೆ. ಇದು ಹಲವಾರು ನಗರಗಳಲ್ಲಿ ತಮ್ಮದೇ ಆದ ರೆಟ್ರೋ-ಶೈಲಿಯ ಉದ್ಯಾನವನದ ನಿರ್ಮಾಣಕ್ಕೆ ಸ್ಪೂರ್ತಿದಾಯಕವಾಗಿದೆ.
ಕ್ಯಾಮ್ಡೆನ್ ಯಾರ್ಡ್ಸ್ ರಾಷ್ಟ್ರೀಯ ಅಕ್ವೇರಿಯಂ ನೊಂದಿಗೆ ಒಂದು ಕಾಲದಲ್ಲಿ ಅನೇಕ ಉಗ್ರಾಣಗಳನ್ನು ಹೊಂದಿದ್ದ ಕೈಗಾರಿಕಾ ಜಿಲ್ಲೆಯನ್ನು ಅನೇಕ ಬಾರ್ ಗಳು, ಉಪಹಾರ ಮಂದಿರಗಳು ಮತ್ತು ಸಗಟು ಅಭಿವೃದ್ದಿ ಕೇಂದ್ರಗಳನ್ನಾಗಿ ಪರಿವರ್ತಿಸುವಲ್ಲಿ ಯಶಸ್ವಿಯಾಗಿದೆ.
ಪ್ರತಿವರ್ಷ ಆರ್ಟ್‌ಸ್ಕೇಪ್ ವು ನಗರದ ಬೋಲ್ಟನ್ ಹಿಲ್ ಸುತ್ತಲಿನಪ್ರದೇಶದಲ್ಲಿ ನಡೆಯುತ್ತದೆ, ಅದು ಮೇರಿಲ್ಯಾಂಡ್ ಇನ್‌ಸ್ಟಿಟ್ಯೂಟ್ ಕಾಲೇಜ್ ಆಫ್ ಆರ್ಟ್ ಸಮೀಪದಲ್ಲಿದೆ. ಇದನ್ನು ’ಅಮೇರಿಕಾದ ಅತಿ ದೊಡ್ಡ ಫ್ರೀ ಆರ್ಟ್ಸ್ ಹಬ್ಬ' ಎನ್ನಲಾಗುತ್ತದೆ.
ಹಿಂದಿನ ನಗರ ಸಮಿತಿ ಅಧ್ಯಕ್ಷ ಸ್ಟಿಫಾನೀ ರಾಲಿಂಗ್ಸ್-ಬ್ಲೇಕ್ ಬಾಲ್ಟಿಮೋರ್‌ನ ಮೇಯರ್ ಆಗಿ ಅಧಿಕಾರ ವಹಿಸಿಕೊಂಡರು.
ನಗರವು ಜಾಹ್ನ್‌ಸ್ಶಾಪ್‌ಕಿನ್ಸ್ ಆಸ್ಪತ್ರೆಗೆ ಸಹ ತವರಾಗಿದೆ, ಇದು ಹೊಸಾ ಜೈವಿಕ ತಂತ್ರಜ್ಞಾನದ ಪಾರ್ಕಿನ ಕೇಂದ್ರದಂತೆ ಸೇವೆಸಲ್ಲಿಸುವುದು, ಈ ತರಹದ ಎರಡು ಯೋಜನೆಗಳಲ್ಲಿ ಒಂದು ಪ್ರಸ್ತುತ ನಗರದಲ್ಲಿ ನಿರ್ಮಾಣದ ಕಾರ್ಯದಲ್ಲಿ ತೊಡಗಿದೆ.
ಬಾಲ್ಟಿಮೊರ್ ಪ್ರತಿಸ್ಟಿತ ಬಾಲ್ಟಿಮೊರ್ ಗಾಯಕ ತಂಡದ ತವರಾಗಿದೆ, 3-ಬಾರಿ ಅಂತರರಾಷ್ಟ್ರೀಯ ಬೆಳ್ಳಿ ಪಧಕವನ್ನು ಗೆದ್ದ ಮಹಿಳಾ ಗಾಯಕಿರ ತಂಡವು ಸ್ವೀಟ್ ಅಡೆಲೈನ್ಸ್ ಇಂಟರ್‌ನ್ಯಾಷನಲ್‌ದೊಂದಿಗೆ ಸಂಯೋಜಿತ ಗೊಂಡಿದೆ.
ಅಧ್ಯಕ್ಷರಾದ ಜಾನ್ ಕ್ವಿನ್ಸಿ ಆಡಮ್ಸ್‌ರವರು 1827ರಲ್ಲಿ ಬಾಲ್ಟಿಮೋರ್‌ಗೆ ಭೇಟಿ ನೀಡಿದ ನಂತರ ಬಾಲ್ಟಿಮೋರ್ "ಸ್ಮಾರಕಗಳ ನಗರ" ಎಂಬ ಬಿರುದನ್ನು ಗಳಿಸಿಕೊಂಡಿತು.
ಸೂಚನೆ: ಈ ಕೆಳಗೆ ದಾಖಲಾದ ಎಲ್ಲಾ ವಿವರಗಳು ಇನ್ನರ್ ಹಾರ್ಬರ್‌ನಲ್ಲಿ ದಾಖಲಾಗಿರುತ್ತವೆ.ಉಳಿದ ಎಲ್ಲಾ ವಿವರಗಳು ಬಿಡಬ್ಲುಐ ವಿಮಾನನಿಲ್ದಾಣದಲ್ಲಿ ದಾಖಲಾಗಿವೆ.
ಐ.ಎಮ್.ಪೆಯ್‌ರವರ ವಿಶ್ವ ವ್ಯಾಪಾರ ಕೇಂದ್ರ ಪ್ರಪಂಚದ ಅತಿ ಎತ್ತರದ ಪಂಚಭುಜಾಕೃತಿಯ ಕಟ್ಟಡವು 405 ಅಡಿ ಗಳಷ್ಟು ಎತ್ತರವಿದೆ.
ಯು.ಎಸ್. ಜನಗಣತಿ ಬ್ಯೂರೊ ಪ್ರಕಾರ, ನಗರದ ಒಟ್ಟು ಭಾಗ, ನೆಲದಿಂದ ಮತ್ತು ನೀರಿನಿಂದ ಕೂಡಿದೆ. ಒಟ್ಟು ವಿಸ್ತೀರ್ಣದ ಶೇಕಡಾ 12.24ರಷ್ಟು ನೀರಿದೆ.
ಬಾಲ್ಟಿಮೋರ್ ಸುಮಾರು 8.4 ಮಿಲಿಯನ್ ನಿವಾಸಿಗಳೊಂದಿಗೆ ತನ್ನ ಸುತ್ತ ಮುತ್ತಲಿನ ಸಂಬಂಧಿತ ಒಟ್ಟು ಪ್ರದೇಶದಲ್ಲಿ ಎರಡನೇ ಅತಿ ದೊಡ್ಡ ನಗರವಾಗಿದೆ.
ಬಾಲ್ಟಿಮೋರ್ ಸುಮಾರು 150ವರ್ಷಗಳ ಪ್ರಬಲವಾದ ಪ್ರಜಾಪ್ರಭುತ್ವವನ್ನು ಹೊಂದಿದೆ, ಸರ್ಕಾರದ ಎಲ್ಲ ಮಟ್ಟದ ಆಡಳಿತದ ಮೇಲೆ ಪ್ರಭುತ್ವ ಸಾಧಿಸಿದೆ.
ಈ ಪಟ್ಟಣವು ರಾಷ್ಟ್ರೀಯ ನೊಂದಾಯಿತ ಚಾರಿತ್ರಿಕ ಐತಿಹಾಸಿಕ ಸ್ಥಳಗಳ ಹೆಸರಿನಲ್ಲಿ ಹಲವಾರು ಆಸ್ತಿಗಳನ್ನು ಹೊಂದಿರುತ್ತದೆ.
1851ರ ವರೆಗೆ ಇದು ಬಾಲ್ಟಿಮೋರ್ ವ್ಯಾಪ್ತಿಯ ಪ್ರದೇಶವಾಗಿ ಉಳಿಯಿತು.ನಂತರ ಇದನ್ನು ಸ್ವತಂತ್ರ ನಗರವನ್ನಾಗಿಮಾಡಲಾಯಿತು.
ಕೊಪ್ಪೆನ್ ವರ್ಗೀಕರಣದ ಪ್ರಕಾರ ಬಾಲ್ಟಿಮೋರ್ ಆರ್ದ್ರ ಸಮಶೀತೋಷ್ಣ ವಲಯದ ಭಾಗದಲ್ಲಿ ಕಂಡು ಬರುತ್ತದೆ.
ಜಾನ್ ಹಾಪ್ಕಿನ್ಸ್ ವಿಶ್ವವಿದ್ಯಾನಿಲಯ ಮತ್ತುಜಾನ್ಸ್ ಹಾಪ್ಕಿನ್ಸ್ ಆಸ್ಪತ್ರೆ ಇಂದು ನಗರದ ಪ್ರಮುಖ ಉದ್ಯಮಗಳಾಗಿವೆ.
ನವಂಬರ್ 13 ಬಾಲ್ಟಿಮೋರ್ ನಲ್ಲಿ ಚಳಿಗಾಲದ ಆರಂಭವಾಗಿದ್ದು, ಏಪ್ರಿಲ್ 2 ಚಳಿಗಾಲದ ಸರಾಸರಿಯ ಅಂತಿಮ ದಿನವಾಗಿದೆ.
ಪೂರ್ವ ಕರಾವಳಿಯ ಬಹುಪಾಲು ನಗರಗಳಲ್ಲಿ ಮಳೆ ಮತ್ತು ಹಿಮ ಹೇರಳಗಾಗಿದ್ದು ವರ್ಷ ಪೂರ್ತಿ ಸಮನಾಗಿರುತ್ತದೆ.
ನಗರಕ್ಕಾಗಿ ಸೇವೆ ಸಲ್ಲಿಸಿದ ಮೇಯರ್‌ಗಳ ಪೂರ್ಣ ಪಟ್ಟಿಗಾಗಿ, ನೋಡಿ ಬಾಲ್ಟಿಮೋರ್ ಮೇಯರ್‌ಗಳ ಪಟ್ಟಿ.
ಒಂದು ವೇಳೆ ತನ್ನ ಹಿಮ್ಮುಖ ಸ್ಥಗಿತದ ವಿದ್ಯುತ್‌ ಬಲಕ್ಕಿಂತ ಕೆಳಗಿನ ಮಟ್ಟದಲ್ಲಿ ಗಣನೀಯ ಪ್ರಮಾಣದ ವಿದ್ಯುತ್ ಪ್ರವಾಹವು ಹಿಮ್ಮುಖ ಪಕ್ಷಪಾತಿಯಾಗಿದ್ದರೆ, ಅದಕ್ಕೆ ರೂಢಿಗತ ಘನ-ಸ್ಥಿತಿಯ ಡಯೋಡ್‌ ಅನುವು ಮಾಡಿಕೊಡುವುದಿಲ್ಲ. ಹಿಮ್ಮುಖ ಪಕ್ಷ ಪಾತಿಯಾದ ಸ್ಥಗಿತ ವಿದ್ಯುತ್ ಬಲವು ಮಿತಿಮೀರಿದಾಗ, ಹಠಾತ್ ಸ್ಥಗಿತದ ಕಾರಣದಿಂದಾಗಿ ರೂಢಿಗತ ಡಯೋಡ್ ಹೆಚ್ಚಿನ ಪ್ರಮಾಣದ ವಿದ್ಯುತ್ ಪ್ರವಾಹಕ್ಕೆ ಈಡಾಗುತ್ತದೆ.
ಈ ವಿದ್ಯುತ್ ಪ್ರವಾಹವನ್ನು ಬಾಹ್ಯ ವಿದ್ಯುನ್ಮಂಡಲ ವ್ಯವಸ್ಥೆಯಿಂದ ನಿಯಂತ್ರಿಸದಿದ್ದಲ್ಲಿ, ಡಯೋಡ್ ಶಾಶ್ವತವಾಗಿ ಹಾಳಾಗುತ್ತದೆ. ಅತೀವ ಪ್ರಮಾಣದ ಮುಮ್ಮುಖ ಪಕ್ಷಪಾತಿ ವಿದ್ಯುತ್ ಪ್ರವಾಹದ ಸಂದರ್ಭದಲ್ಲಿ , ತನ್ನ ಅಂತರ್ನಿರ್ಮಿತ ವಿದ್ಯುತ್ ಬಲ ಹಾಗೂ ಆಂತರಿಕ ಪ್ರತಿರೋಧದ ಸಂಧಿಸ್ಥಾನದಿಂದಾಗಿ ವಿದ್ಯುತ್ ಬಲದಲ್ಲಿನ ಕುಸಿತವನ್ನು ಡಯೋಡ್ ಪ್ರದರ್ಶಿಸುತ್ತದೆ.
ಸದರಿ ವಿದ್ಯುತ್‌ ಬಲದ ಕುಸಿತದ ಪ್ರಮಾಣವು ತನ್ನಲ್ಲಿ ಬಳಸಲಾಗಿರುವ ಅರೆವಾಹಕ ಘಟಕಾಂಶ ಮತ್ತು ಅವುಗಳ ಮಿಶ್ರಣದ ಸಾಂದ್ರತೆಗಳ ಮೇಲೆ ಅವಲಂಬಿತವಾಗಿರುತ್ತದೆ. ಸರಿ ಸುಮಾರು ಅದೇ ಗುಣಲಕ್ಷಣಗಳನ್ನು ಝೀನರ್‌ ಡಯೋಡ್‌ ಕೂಡಾ ಹೊಂದಿರುವುದಾದರೂ, ಗಮನಾರ್ಹ ಪ್ರಮಾಣದಲ್ಲಿ ಇಳಿಸಿರುವ ಸ್ಥಗಿತ ವಿದ್ಯುತ್‌ ಬಲವನ್ನು ಹೊಂದುವಂತೆ ಈ ಸಾಧನವನ್ನು ವಿಶೇಷವಾಗಿ ವಿನ್ಯಾಸಗೊಳಿಸಲಾಗಿರುತ್ತದೆ. ಸದರಿ ವಿದ್ಯುತ್ ಬಲವನ್ನು ಝೀನರ್‌ ವಿದ್ಯುತ್ ಬಲ‌ ಎಂದು ಕರೆಯಲಾಗುತ್ತದೆ.
ಹೆಚ್ಚಿನ ಪ್ರಮಾಣದಲ್ಲಿ ಮಿಶ್ರಿತವಾಗಿರುವ ಪಿ-ಎನ್ ಸಂಧಿಸ್ಥಾನವನ್ನು ಝೀನರ್ ಡಯೋಡ್ ಹೊಂದಿರುತ್ತದೆ. ಇದರಿಂದಾಗಿ ಪಿ-ಮಾದರಿಯ ಘಟಕಾಂಶದ ಸಂಯೋಗ ಪಟ್ಟಿಯಿಂದ ಎನ್‌-ಮಾದರಿಯ ಘಟಕಾಂಶದ ವಾಹಕ ಪಟ್ಟಿಗೆ ಎಲೆಕ್ಟ್ರಾನುಗಳು ತೂರಿಕೊಂಡು ಹೋಗಲು ಸಾಧ್ಯವಾಗುತ್ತದೆ. ಪರಮಾಣು ಮಾಪಕದಲ್ಲಿ ಈ ತೂರಿಕೊಂಡು ಹೋಗುವಿಕೆಯು, ಖಾಲಿಯಿರುವ ವಾಹಕ ಪಟ್ಟಿಯ ಸ್ಥಿತಿಗಳಿಗೆ ಸಂಯೋಗ ಪಟ್ಟಿಯ ಎಲೆಕ್ಟ್ರಾನುಗಳ ಸಾಗಾಣಿಕೆಗೆ ಸಂಬಂಧಿಸಿರುತ್ತದೆ.
ಈ ಪಟ್ಟಿಗಳ ನಡುವಿನ ಇಳಿಸಿದ ಪ್ರತಿಬಂಧಕತೆಯಿಂದಾಗಿ ಹಾಗೂ ಎರಡೂ ಕಡೆಗಳಲ್ಲಿನ ಹೆಚ್ಚಿನ ಮಟ್ಟದ ಮಿಶ್ರಣಗಳ ಕಾರಣದಿಂದಾಗಿ ನಿರ್ಮಿತವಾಗುವ ಉನ್ನತ ವಿದ್ಯುತ್ ವಲಯಗಳಿಂದಾಗಿ ಇದು ಕಂಡುಬರುತ್ತದೆ. ಒಂದು ನಿಯಂತ್ರಿತ ಕುಸಿತವನ್ನು ಹಿಮ್ಮುಖ ಪಕ್ಷಪಾತಿ ಝೀನರ್ ಡಯೋಡ್‌ ಪ್ರದರ್ಶಿಸುವುದೇ ಅಲ್ಲದೇ, ಝೀನರ್‌ ಡಯೋಡ್‌ನಾದ್ಯಂತ ಝೀನರ್‌ ವಿದ್ಯುತ್‌ ಬಲದ ಮಟ್ಟದಲ್ಲಿ ವಿದ್ಯುತ್‌ ಬಲವನ್ನು ಕಾಪಾಡಿಕೊಳ್ಳುವಂತೆ ವಿದ್ಯುತ್ ಪ್ರವಾಹಕ್ಕೆ ಅನುವು ಮಾಡಿಕೊಡುತ್ತದೆ.
ಉದಾಹರಣೆಗೆ, 3.2 ನಷ್ಟು ಝೀನರ್ ಸ್ಥಗಿತ ವಿದ್ಯುತ್‌ ಬಲದ ಒಂದು ಡಯೋಡ್‌ನಾದ್ಯಂತ, ಅದರ ಝೀನರ್ ವಿದ್ಯುತ್‌ ಬಲಕ್ಕಿಂತ ಹೆಚ್ಚಿನ ಹಿಮ್ಮುಖ ಪಕ್ಷಪಾತಿ ವಿದ್ಯುತ್‌ ಬಲವನ್ನು ಪ್ರಯೋಗಿಸಿದಾಗ 3.2 ನಷ್ಟು ಪ್ರಮಾಣದ ವಿದ್ಯುತ್ ಬಲದ ಕುಸಿತವನ್ನು ಅದು ಪ್ರದರ್ಶಿಸುತ್ತದೆ. ಆದಾಗ್ಯೂ, ವಿದ್ಯುತ್ ಪ್ರವಾಹವು ಸೀಮಿತವಾಗಿರುತ್ತದೆಯಾದ್ದರಿಂದ ವರ್ಧಕ ಹಂತವೊಂದಕ್ಕಾಗಿ ಆಕರ ವಿದ್ಯುತ್ ಬಲವನ್ನು ಉತ್ಪಾದಿಸಲು ಅಥವಾ ಕಡಿಮೆ-ವಿದ್ಯುತ್ ಪ್ರವಾಹದ ಅನ್ವಯಿಕಗಳಿಗೆ ಅಥವಾ ಉಪಕರಣಗಳಿಗೆ ಬೇಕಾಗುವ ವಿದ್ಯುತ್ ಬಲ ಸ್ಥಿರಕಾರಕ ವಾಗಿ ಝೀನರ್‌ ಡಯೋಡ್‌ನ್ನು ವಿಶೇಷವಾಗಿ ಬಳಸಲಾಗುತ್ತದೆ.
ಸ್ಥಗಿತ ವಿದ್ಯುತ್ ಬಲವನ್ನು ಮಿಶ್ರಣದ ಪ್ರಕ್ರಿಯೆಯಲ್ಲಿ ಹೆಚ್ಚು ನಿಖರವಾಗಿ ನಿಯಂತ್ರಿಸಬಹುದು. 0.05%ರಷ್ಟು ಪ್ರಮಾಣದ ಒಳಗಿನ ಸಹನೀಯ ವ್ಯತ್ಯಾಸಗಳು ಲಭ್ಯವಿವೆಯಾದರೂ, ಅತಿ ವ್ಯಾಪಕವಾಗಿ ಬಳಕೆಯಲ್ಲಿರುವ ಸಹನೀಯ ವ್ಯತ್ಯಾಸಗಳು 5%ರಷ್ಟು ಮತ್ತು 10%ರಷ್ಟು ಆಗಿವೆ. ಇದೇ ತರಹದ ಪರಿಣಾಮವನ್ನು ಉಂಟುಮಾಡುವ ಮತ್ತೊಂದು ಯಾಂತ್ರಿಕ ಕೌಶಲವೆಂದರೆ, ಹಠಾತ್ ಸ್ಥಗಿತದ ಡಯೋಡ್‌ನಲ್ಲಿರುವಂತಹ ಹಠಾತ್ ಪರಿಣಾಮ.
ವಾಸ್ತವವಾಗಿ ಎರಡೂ ವಿಧದ ಡಯೋಡ್‌ಗಳು ಒಂದೇ ರೀತಿಯಲ್ಲಿ ನಿರ್ಮಾಣಗೊಂಡಿದ್ದು, ಈ ವಿಧದ ಡಯೋಡ್‌ಗಳಲ್ಲಿ ಎರಡೂ ರೀತಿಯ ಪರಿಣಾಮಗಳಿರುತ್ತವೆ. ಸುಮಾರು 5.6 ವೋಲ್ಟ್‌ಗಳವರೆಗಿನ ಸಿಲಿಕಾನ್‌ ಡಯೋಡ್‌ಗಳಲ್ಲಿ ಝೀನರ್ ಪರಿಣಾಮವು ಪ್ರಬಲವಾದ ಅಥವಾ ನಿಯಂತ್ರಕ ಪರಿಣಾಮವಾಗಿದ್ದು, ಸ್ಪಷ್ಟವಾದ ಋಣಾತ್ಮಕ ಉಷ್ಣತಾ ಗುಣಾಂಕವೊಂದನ್ನು ತೋರಿಸುತ್ತದೆ.
6 ವೋಲ್ಟ್‌ಗಳಿಗಿಂತ ಮೇಲಿನ ಸಂದರ್ಭಗಳಲ್ಲಿ ಹಠಾತ್ ಪರಿಣಾಮವು ಪ್ರಬಲ ಅಥವಾ ನಿಯಂತ್ರಕ ಸ್ವರೂಪವನ್ನು ತಾಳುವುದರ ಜೊತೆಗೆ ಧನಾತ್ಮಕ ಉಷ್ಣತಾ ಗುಣಾಂಕವೊಂದನ್ನು ಪ್ರದರ್ಶಿಸುತ್ತದೆ. 5.6 ಡಯೋಡ್‌ ಒಂದರಲ್ಲಿ ಎರಡೂ ಪರಿಣಾಮಗಳೂ ಒಟ್ಟಿಗೇ ಸಂಭವಿಸುವುದೇ ಅಲ್ಲದೇ ಅವುಗಳ ಉಷ್ಣತಾ ಗುಣಾಂಕಗಳು ಪರಸ್ಪರವಾಗಿ ಒಂದನ್ನೊಂದು ನಾಜೂಕಿನಿಂದ ಹೊಡೆದುಹಾಕಿಕೊಳ್ಳುತ್ತವೆ.
ಆದ್ದರಿಂದಲೇ ಉಷ್ಣತಾ ನಿರ್ಣಾಯಕ ಅನ್ವಯಿಕಗಳು ಅಥವಾ ಉಪಕರಣಗಳಲ್ಲಿ 5.6 ಡಯೋಡ್‌, ಆಯ್ಕೆಗೆ ಬಿಟ್ಟ ಒಂದು ಬಿಡಿಭಾಗವಾಗಿದೆ. 5.6 ‌ಗಿಂತಲೂ ಕಡಿಮೆ ವಿದ್ಯುತ್ ಬಲವನ್ನು ಹೊಂದಿರುವ ಮತ್ತು ಲೆಕ್ಕಕ್ಕೆ ಬಾರದ ಉಷ್ಣತಾ ಗುಣಾಂಕಗಳನ್ನು ಹೊಂದಿರುವ ಉಪಕರಣ ಗಳನ್ನು ಆಧುನಿಕ ತಯಾರಿಕಾ ಕೌಶಲಗಳು ನಿರ್ಮಿಸಿದ್ದರೂ, ಉನ್ನತ ವಿದ್ಯುತ್‌ ಬಲದ ಉಪಕರಣಗಳು ಎದುರಾದಾಗ, ಅವುಗಳ ಉಷ್ಣತಾ ಗುಣಾಂಕವು ಒಮ್ಮಿಂದೊಮ್ಮೆಗೇ ಏರುತ್ತದೆ. ಒಂದು 75 ಡಯೋಡ್‌, 12 ಡಯೋಡ್‌ ಹೊಂದಿರುವ ಗುಣಾಂಕದ 10 ಪಟ್ಟು ಗುಣಾಂಕವನ್ನು ಹೊಂದಿರುತ್ತದೆ. ಇಂಥಾ ಎಲ್ಲಾ ಡಯೋಡ್‌ಗಳ ಸ್ಥಗಿತ ವಿದ್ಯುತ್‌ ಬಲವು ಏನೇ ಇರಲಿ, "ಝೀನರ್ ಡಯೋಡ್‌" ಎಂಬ ಆಶ್ರಯನಾಮದ ಅಡಿಯಲ್ಲಿಯೇ ಅವು ಸಾಮಾನ್ಯವಾಗಿ ಮಾರುಕಟ್ಟೆ ಪ್ರವೇಶಿಸುತ್ತವೆ.
ವಿದ್ಯುತ್‌ ಮಂಡಲವೊಂದರಾದ್ಯಂತ ಇರುವ ವಿದ್ಯುತ್‌ ಬಲವನ್ನು ನಿಯಂತ್ರಿಸಲು ಝೀನರ್ ಡಯೋಡ್‌ಗಳನ್ನು ವ್ಯಾಪಕವಾಗಿ ಬಳಸಲಾಗುತ್ತದೆ. ಹಿಮ್ಮುಖ ಪಕ್ಷಪಾತಿಯಾಗಿರುವ ಸ್ವರೂಪದಲ್ಲಿ ಝೀನರ್ ಡಯೋಡ್‌ನ್ನು ಅಸ್ಥಿರ ವಿದ್ಯುತ್ ಬಲದ ಮೂಲದೊಂದಿಗೆ ಸಮಾನಾಂತರವಾಗಿ ಸಂಪರ್ಕಿಸಿದಾಗ, ಡಯೋಡ್‌ನ ಹಿಮ್ಮುಖ ಸ್ಥಗಿತ ವಿದ್ಯುತ್‌ ಬಲದ ಮಟ್ಟಕ್ಕೆ ವಿದ್ಯುತ್‌ ಬಲವು ಮುಟ್ಟಿದಾಗ ವಹನದ ಮಾಧ್ಯಮವಾಗಿ ಸದರಿ ಝೀನರ್‌ ಡಯೋಡ್‌ ಕಾರ್ಯನಿರ್ವಹಿಸುತ್ತದೆ.
ಆ ಒಂದು ಬಿಂದುವಿನಿಂದ ಅಥವಾ ಹಂತದಿಂದ ವಿದ್ಯುತ್‌ ಬಲವು ಅದೇ ಪ್ರಮಾಣದಲ್ಲಿರುವಂತೆ ಅದು ನೋಡಿಕೊಳ್ಳುತ್ತದೆ. ಇಲ್ಲಿ ತೋರಿಸಲಾಗಿರುವ ವಿದ್ಯುನ್ಮಂಡಲದಲ್ಲಿ, ಮತ್ತು ನಡುವಣ ಇರುವ ವಿದ್ಯುತ್ ಬಲದ ಕುಸಿತವನ್ನು ವಿದ್ಯುತ್ ಪ್ರತಿರೋಧಕ ಒದಗಿಸುತ್ತದೆ. ನ ಮೌಲ್ಯವು ಎರಡು ಷರತ್ತುಗಳನ್ನು ಪಾಲಿಸುವಂತೆ ಇರಬೇಕಾಗುತ್ತದೆ. ಅವುಗಳೆಂದರೆ:
ಮೂಲಕ ಪ್ರವಹಿಸುವ ವಿದ್ಯುತ್ ಪ್ರವಾಹವು ಯನ್ನು ಹಿಮ್ಮುಖ ಸ್ಥಗಿತದ ಸ್ಥಿತಿಯಲ್ಲಿ ಇರಿಸುವ ಮಟ್ಟದಲ್ಲಿ ನ ಗಾತ್ರವು ಚಿಕ್ಕದಿರಬೇಕಾಗುತ್ತದೆ. ಈ ವಿದ್ಯುತ್ ಪ್ರವಾಹದ ಮೌಲ್ಯ ಅಥವಾ ಪ್ರಮಾಣವನ್ನು ಗಾಗಿರುವ ದತ್ತಾಂಶದ ಹಾಳೆಯಲ್ಲಿ ನೀಡಲಾಗಿದೆ. ಉದಾಹರಣೆಗೆ, ಒಂದು 5.6 0.5 ಝೀನರ್ ಡಯೋಡ್‌ ಆಗಿರುವ ಸಾಮಾನ್ಯ 7956 ಉಪಕರಣವು 5 ನಷ್ಟು ಶಿಫಾರಿತ ಹಿಮ್ಮುಖ ವಿದ್ಯುತ್ ಬಲವನ್ನು ಹೊಂದಿದೆ.
ಒಂದು ವೇಳೆ, ಸಾಕಷ್ಟು ಪ್ರಮಾಣದಲ್ಲಿಲ್ಲದ ವಿದ್ಯುತ್ ಪ್ರವಾಹವು ಯ ಮೂಲಕ ಪ್ರವಹಿಸಿದಲ್ಲಿ, ನಿಯಂತ್ರಣಕ್ಕೆ ಸಿಕ್ಕುವುದಿಲ್ಲ ಹಾಗೂ ಅದು ಅತ್ಯಲ್ಪ ಸ್ಥಗಿತ ವಿದ್ಯುತ್‌ ಬಲಕ್ಕಿಂತ ಕಡಿಮೆಯಿರುತ್ತದೆ (ಇದು ವಿದ್ಯುತ್‌ ಬಲ ನಿಯಂತ್ರಕ ಕೊಳವೆಗಳಿಗಿಂತ ವಿಭಿನ್ನವಾಗಿರುತ್ತದೆ. ಈ ಕೊಳವೆಗಳಲ್ಲಿ ಉತ್ಪಾದಿತ ವಿದ್ಯುತ್‌ ಬಲವು ಅತ್ಯಲ್ಪ ವಿದ್ಯುತ್ ಬಲಕ್ಕಿಂತ ಹೆಚ್ಚಿರುತ್ತದೆ ಮತ್ತು ನಷ್ಟರ ಮಟ್ಟಕ್ಕೆ ಏರಬಲ್ಲದಾಗಿರುತ್ತದೆ). ನ ಮೌಲ್ಯ ಅಥವಾ ಪ್ರಮಾಣವನ್ನು ಲೆಕ್ಕಹಾಕುವಾಗ, ಈ ಚಿತ್ರದಲ್ಲಿ ತೋರಿಸಿಲ್ಲದ, ಗೆ ಅಡ್ಡಲಾಗಿ ಸಂಪರ್ಕಿಸಲಾಗಿರುವ ಬಾಹ್ಯ ಹೊರೆಯ ಮೂಲಕ ಸಾಗುವ ಯಾವುದೇ ವಿದ್ಯುತ್‌ಗಾಗಿ ಅವಕಾಶವನ್ನು ಕಲ್ಪಿಸಬೇಕಾಗುತ್ತದೆ.
ಯ ಮೂಲಕ ಹಾದುಹೋಗುವ ವಿದ್ಯುತ್‌ ಪ್ರವಾಹವು ಉಪಕರಣವನ್ನು ನಾಶಗೊಳಿಸದಿರಬೇಕೆಂದರೆ, ಸಾಕಷ್ಟು ದೊಡ್ಡದಿರಬೇಕಾಗುತ್ತದೆ. ಯ ಮೂಲಕ ಪ್ರವಹಿಸುವ ವಿದ್ಯುತ್ತು ಆಗಿದ್ದು, ಅದರ ಸ್ಥಗಿತ ವಿದ್ಯುತ್ ಬಲ ಆಗಿದ್ದರೆ ಮತ್ತು ಅದರ ಗರಿಷ್ಟ ವಿದ್ಯುತ್‌ ಚೆದುರುವಿಕೆಯು ಆಗಿದ್ದರೆ, ಆಗ ಆಗಬೇಕು.
ಈ ರೀತಿಯಲ್ಲಿ ಬಳಸಿದ ಝೀನರ್ ಡಯೋಡ್‌ನ್ನು ಮಾರ್ಗ ಬದಲಿಸುವ ವಿದ್ಯುತ್‌ ಬಲ ನಿಯಂತ್ರಕ ಎಂದು ಕರೆಯಲಾಗುತ್ತದೆ (ಪ್ರಸಕ್ತ ವಿಷಯದಲ್ಲಿ ಷಂಟ್‌ ಎಂದರೆ, ಸಮಾನಾಂತರವಾಗಿ ಸಂಪರ್ಕಿಸಲ್ಪಟ್ಟಿರುವುದು ಎಂದೂ ಮತ್ತು ವಿದ್ಯುತ್‌ ಬಲ ನಿಯಂತ್ರಕ ಎಂದರೆ ಯಾವುದೇ ಹೊರೆಗೆ ಪ್ರತಿಯಾಗಿ ಸ್ಥಿರವಾದ ವಿದ್ಯುತ್‌ ಬಲವನ್ನು ಉತ್ಪಾದಿಸುವ ಒಂದು ವಿದ್ಯುನ್ಮಂಡಲ ವರ್ಗ ಎಂದೂ ಅರ್ಥ).
ಒಂದರ್ಥದಲ್ಲಿ ನೋಡಿದರೆ, ಪ್ರತಿರೋಧಕದ ಮೂಲಕ ಹಾಯುವ ವಿದ್ಯುತ್‌ನ ಒಂದು ಭಾಗವು ಝೀನರ್‌ ಡಯೋಡ್‌ನ ಮೂಲಕ ಪ್ರವಹಿಸಿದರೆ, ಉಳಿದದ್ದು ಹೊರೆಯ ಮೂಲಕ ಸಾಗುತ್ತದೆ. ಈ ರೀತಿಯಾಗಿ, ವಿದ್ಯುತ್‌ ಮೂಲದಿಂದ ಬರುವ ವಿದ್ಯುತ್‌ ಪ್ರವಾಹದ ಕೆಲ ಭಾಗವು ತನ್ನನ್ನು ಬಳಸಿಕೊಂಡು ಅಥವಾ ತಪ್ಪಿಸಿಕೊಂಡು ಹೋಗುವಂತೆ ಮಾಡುವ ಮೂಲಕ ಹೊರೆಯು ಕಾಣುವ ವಿದ್ಯುತ್‌ ಬಲವು ನಿಯಂತ್ರಿಸಲ್ಪಡುವುದರಿಂದ ಅದಕ್ಕೆ ಈ ಹೆಸರು ಬಂದಿದೆ. ಸಾದೃಶ್ಯವಾಗಿ ಹೇಳಬೇಕೆಂದರೆ, ಇದನ್ನು ಟ್ರೇನುಗಳ ಪಥ ಬದಲಾವಣೆಯ ಸ್ಥಾನಗಳಿಗೆ ಹೋಲಿಸಬಹುದು.
ಟ್ರಾನ್ಸಿಸ್ಟರ್‌ ಹಂತಗಳಲ್ಲಿ, ಅದರಲ್ಲೂ ವಿಶೇಷವಾಗಿ ಸರಣಿ ಸಂಪರ್ಕಗಳಲ್ಲಿ, ಬೇಸ್‌-ಎಮಿಟರ್ ಸಂಧಿಸ್ಥಾನದೊಂದಿಗೆ ಈ ಉಪಕರಣಗಳು ಮುಖಾಮುಖಿಯಾಗಿ ನಿಲ್ಲಬೇಕಾಗುತ್ತದೆ. ಟ್ರಾನ್ಸಿಸ್ಟರ್‌ ಸಂಧಿಸ್ಥಾನದ ತಾಪವ್ಯತ್ಯಾಸದ ಉಷ್ಣತಾ ಗುಣಾಂಕದ ಸಮತೋಲನವನ್ನು ಪರಿಚಯಿಸಲು ಎಚ್ಚರಿಕೆಯಿಂದ ಆಯ್ದ ಹಠಾತ್/ಝೀನರ್ ಬಿಂದುವಿನ ಸುತ್ತ ಕೇಂದ್ರೀಕೃತವಾಗಿರುವ ಉಪಕರಣವೊಂದನ್ನು ಸದರಿ ಟ್ರಾನ್ಸಿಸ್ಟರ್ ಹಂತಗಳಲ್ಲಿ ಬಳಸಬಹುದಾಗಿರುತ್ತದೆ.
ಈ ರೀತಿಯ ಬಳಕೆಗೆ ಒಂದು ಉದಾಹರಣೆ ನೀಡಬೇಕೆಂದರೆ ಎರರ್ ಆಂಪ್ಲಿಫಯರ್‌ನ್ನು ಪರಿಗಣಿಸಬಹುದು. ಇದನ್ನು ಸ್ಥಿರೀಕೃತ ವಿದ್ಯುತ್ ಸರಬರಾಜು ಮಂಡಲದ ಪರಿಣಾಮ ಮಾಹಿತಿಯ ಸಂಪೂರ್ಣ ಮಂಡಲದ ವ್ಯವಸ್ಥೆ ಒಂದರಲ್ಲಿ ಬಳಸಲಾಗುತ್ತದೆ.
ಝೀನರ್ ಡಯೋಡ್ ಎಂಬುದು ಸಾಮಾನ್ಯ ಡಯೋಡ್‌ನಂತೆಯೇ ಮುನ್ನಡೆಯ ದಿಕ್ಕಿನಲ್ಲಿ ವಿದ್ಯುತ್ ಪ್ರವಾಹಕ್ಕೆ ಅನುವು ಮಾಡಿಕೊಡುವ ಡಯೋಡ್‌ನ ಒಂದು ವಿಧವಾಗಿದೆ. ಒಂದು ವೇಳೆ ವಿದ್ಯುತ್ ಬಲದ ಪ್ರಮಾಣವು "ಝೀನರ್ ನೀ ವೋಲ್ಟೇಜ್" ಅಥವಾ "ಝೀನರ್ ವೋಲ್ಟೇಜ್" ಎಂದು ಹೇಳಲಾಗುವ ಸ್ಥಗಿತ ವಿದ್ಯುತ್‌ ಬಲಕ್ಕಿಂತ ಹೆಚ್ಚಿನದಾಗಿದ್ದರೆ, ಹಿಮ್ಮುಖ ದಿಕ್ಕಿನಲ್ಲಿ ವಿದ್ಯುತ್ ಪ್ರವಾಹಕ್ಕೆ ಅನುವು ಮಾಡಿಕೊಡುವುದು ಝೀನರ್ ಡಯೋಡ್‌ನ ಲಕ್ಷಣ. ವಿದ್ಯುತ್ತಿನ ಈ ಗುಣ ಲಕ್ಷಣವನ್ನು ಪತ್ತೆಹಚ್ಚಿದ ಕ್ಲಾರೆನ್ಸ್‌ ಝೀನರ್‌ರವರ ನೆನಪಿಗಾಗಿ ಈ ಸಾಧನಕ್ಕೆ ಅವರ ಹೆಸರನ್ನೇ ಇಡಲಾಗಿದೆ.
ಒಂದು ಅವಧಿಯಲ್ಲಿ ಮುಂಚಿನ ಮಿನ್ನಿಯಾಪೋಲಿಸ್ ನಗರವು ಸ್ಥಳೀಯ ಆಡಳಿತದಲ್ಲಿ ಭ್ರಷ್ಟಾಚಾರವನ್ನು ಅನುಭವಿಸಿತು ಹಾಗು ಅಪರಾಧವು 1900ರ ದಶಕದ ಮಧ್ಯಭಾಗದಲ್ಲಿ ಸಂಭವಿಸಿದ ಆರ್ಥಿಕ ಹಿಂಜರಿಕೆವರೆಗೆ ಸಾಮಾನ್ಯವಾಗಿತ್ತು. ಕಳೆದ 1950ರಿಂದೀಚೆಗೆ ಜನಸಂಖ್ಯೆಯು ಇಳಿಮುಖಗೊಂಡಿದೆ ಜೊತೆಗೆ ನಗರದ ಮಧ್ಯಭಾಗದ ಹೆಚ್ಚಿನ ಪ್ರದೇಶವು ನಗರದ ನವೀಕರಣ ಹಾಗು ಹೆದ್ದಾರಿಯ ನಿರ್ಮಾಣಕ್ಕೆ ಬಲಿಯಾಗಿದೆ. ಇದರ ಪರಿಣಾಮವಾಗಿ ನಗರದಲ್ಲಿ 1990ರ ದಶಕದ ತನಕ ಒಂದು "ಚೈತನ್ಯರಹಿತ ಹಾಗು ಶಾಂತಿಯುತ" ಪರಿಸರವು ನಿರ್ಮಾಣವಾಗಿತ್ತು. ಆರ್ಥಿಕ ಚೇತರಿಕೆಯೊಂದಿಗೆ ನಗರದಲ್ಲಿ ಹತ್ಯೆಯ ಪ್ರಮಾಣವೂ ಏರಿಕೆಯಾಯಿತು.
ಮಿನ್ನಿಯಾಪೋಲಿಸ್ ಪೋಲಿಸ್ ಇಲಾಖೆ ಯು ನ್ಯೂ ಯಾರ್ಕ್ ನಗರದಿಂದ ಒಂದು ಕಂಪ್ಯೂಟರ್ ವ್ಯವಸ್ಥೆಯನ್ನು ಆಮದು ಮಾಡಿಕೊಂಡಿತು. ಇದರಂತೆ ಇಲಾಖೆಯು ರೇಸಿಯಲ್ ಪ್ರೊಫೈಲ್ ಆಪಾದನೆಯ ಹೊರತಾಗಿಯೂ ಅಪರಾಧಗಳು ಹೆಚ್ಚಿರುವ ಪ್ರದೇಶಕ್ಕೆ ಅಧಿಕಾರಿಗಳನ್ನು ಕಳುಹಿಸಿತು; ಇದರ ಪರಿಣಾಮವಾಗಿ ನಗರದಲ್ಲಿ ಪ್ರಮುಖ ಅಪರಾಧಗಳು ತಗ್ಗಿತು. ಕಳೆದ 1999ರಿಂದೀಚೆಗೆ ನಾಲ್ಕು ವರ್ಷಗಳ ಅವಧಿಯಲ್ಲಿ ನರಹತ್ಯೆಯ ಸಂಖ್ಯೆಯಲ್ಲಿ ಏರಿಕೆಯಾಯಿತು, ಜೊತೆಗೆ ಇತ್ತೀಚಿನ ನರಹತ್ಯೆಗಳಲ್ಲಿ 2006ರಲ್ಲಿ ಅತಿ ಹೆಚ್ಚಿನ ಸಂಖ್ಯೆ ದಾಖಲಾಗಿದೆ, ಹಾಗು 2008ರಲ್ಲಿ 2007ಕ್ಕಿಂತ 22%ನಷ್ಟು ಕಡಿಮೆಯಾಯಿತು ಹಾಗು 2006ಕ್ಕೆ ಹೋಲಿಸಿದರೆ 39%ನಷ್ಟು ಇಳಿಮುಖವಾಗಿತ್ತು. ರಾಜಕೀಯ ಮುಖಂಡರು ಇದಕ್ಕೆ ಕಾರಣಗಳು ಹಾಗು ಪರಿಹಾರಗಳ ಕುರಿತು ಚರ್ಚಿಸುತ್ತಾರೆ. ಇದರಲ್ಲಿ ಪೋಲಿಸ್ ಅಧಿಕಾರಿಗಳ ಸಂಖ್ಯೆ ಹೆಚ್ಚಳ, ಕಳ್ಳತನ ಹಾಗು ಮಾದಕ ದ್ರವ್ಯಗಳಿಗೆ ಬದಲಾಗಿ ಯುವಕರಿಗೆ ಪರ್ಯಾಯಗಳನ್ನು ಒದಗಿಸುವುದು, ಹಾಗು ಬಡತನದಲ್ಲಿರುವ ಕುಟುಂಬಗಳಿಗೆ ಸಹಾಯ ಮಾಡುವುದು ಸೇರಿದೆ. ಕಳೆದ 2007ರಲ್ಲಿ, ನಗರವು ಸಾರ್ವಜನಿಕ ಸುರಕ್ಷತಾ ಸೌಲಭ್ಯಕ್ಕೆ ಹಣವನ್ನು ವಿನಿಯೋಗಿಸಿ, ನಲವತ್ತು ಹೊಸ ಅಧಿಕಾರಿಗಳನ್ನು ನೇಮಕ ಮಾಡಿಕೊಳ್ಳುವುದರ ಜೊತೆಗೆ ಟಿಮ್ ಡೋಲಾನ್ ನಗರದ ಹೊಸ ಪೋಲಿಸ್ ಮುಖ್ಯಸ್ಥರಾಗಿ ನೇಮಕಗೊಂಡರು.
ಮಿನ್ನಿಯಾಪೋಲಿಸ್ ಸಾರ್ವಜನಿಕ ಶಾಲೆಗಳು, ಸಾರ್ವಜನಿಕ ಪ್ರಾಥಮಿಕ ಹಾಗು ಮಾಧ್ಯಮಿಕ ಶಾಲೆಗಳಿಗೆ 36,370 ವಿದ್ಯಾರ್ಥಿಗಳನ್ನು ನೇಮಕ ಮಾಡಿಕೊಳ್ಳುತ್ತದೆ.
ಜಿಲ್ಲಾಡಳಿತವು ಸುಮಾರು ನೂರು ಸಾರ್ವಜನಿಕ ಶಾಲೆಗಳ ಆಡಳಿತವನ್ನು ನಿರ್ವಹಿಸುತ್ತವೆ, ಇದರಲ್ಲಿ ನಲವತ್ತೈದು ಪ್ರಾಥಮಿಕ ಶಾಲೆಗಳು, ಏಳು ಮಾಧ್ಯಮಿಕ ಶಾಲೆಗಳು, ಏಳು ಪ್ರೌಢಶಾಲೆಗಳು, ಎಂಟು ವಿಶೇಷ ಶಿಕ್ಷಣ ಶಾಲೆಗಳು, ಎಂಟು ಪರ್ಯಾಯ ಶಾಲೆಗಳು, ಹತ್ತೊಂಬತ್ತು ಗುತ್ತಿಗೆ ಆಧಾರಿತ ಪರ್ಯಾಯ ಶಾಲೆಗಳು, ಹಾಗು ಐದು ವಿಶೇಷ ಸವಲತ್ತುಳ್ಳ ಶಾಲೆಗಳು ಸೇರಿವೆ. ರಾಜ್ಯದ ಶಾಸಕಾಂಗವು ನೀಡಿದ ಅಧಿಕಾರದ ಮೇರೆಗೆ, ಶಾಲಾ ಮಂಡಳಿಯು ನಿಯಮವನ್ನು ರೂಪಿಸುತ್ತದೆ, ಶಾಲಾ ಮೇಲ್ವಿಚಾರಕರನ್ನು ಆಯ್ಕೆ ಮಾಡುತ್ತದೆ ಹಾಗು ಜಿಲ್ಲೆಯ ಆಯವ್ಯಯ, ಪಠ್ಯಕ್ರಮ, ಸಿಬ್ಬಂದಿ ಹಾಗು ಸೌಲಭ್ಯಗಳ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುತ್ತದೆ. ವಿದ್ಯಾರ್ಥಿಗಳು ಮನೆಯಲ್ಲಿ ತೊಂಬತ್ತು ವಿವಿಧ ಭಾಷೆಗಳನ್ನು ಮಾತನಾಡುತ್ತಾರೆ ಹಾಗು ಹಲವು ಶಾಲಾ ಸಂದೇಶಗಳನ್ನು ಇಂಗ್ಲಿಷ್, ಮೊಂಗ್, ಸ್ಪಾನಿಶ್, ಹಾಗು ಸೊಮಾಲಿ ಭಾಷೆಯಲ್ಲಿ ಅಚ್ಚು ಹಾಕಿರಲಾಗುತ್ತದೆ. ಮಿನ್ನಿಯಾಪೋಲಿಸ್ ಸಾರ್ವಜನಿಕ ಶಾಲಾ ವ್ಯವಸ್ಥೆಯಡಿಯಲ್ಲಿ 44%ನಷ್ಟು ವಿದ್ಯಾರ್ಥಿಗಳು ಪದವಿಯನ್ನು ಪಡೆದಿರುತ್ತಾರೆ, ಇದು ನಗರವನ್ನು ರಾಷ್ಟ್ರದ 50 ಅತ್ಯಂತ ದೊಡ್ಡ ನಗರಗಳಲ್ಲಿ ಆರನೇ ಅತ್ಯಂತ ಕೆಳಮಟ್ಟದ ಫಲಿತಾಂಶವೆಂದು ನಗರವನ್ನು ಶ್ರೇಣೀಕರಿಸಲಾಗಿದೆ.
ಸಾರ್ವಜನಿಕ ಶಾಲೆಗಳಲ್ಲದೆ, ನಗರದಲ್ಲಿ ಇಪ್ಪತ್ತಕ್ಕೂ ಹೆಚ್ಚಿನ ಖಾಸಗಿ ಶಾಲೆಗಳು ಹಾಗು ಕಾಲೇಜುಗಳು ಜೊತೆಗೆ ಸುಮಾರು ಇಪ್ಪತ್ತಕ್ಕೂ ಅಧಿಕ ವಿಶೇಷ ಸೌಲಭ್ಯವುಳ್ಳ ಶಾಲೆಗಳಿವೆ.
ಮಿನ್ನಿಯಾಪೋಲಿಸ್ ನಗರದ ಉದ್ಯಾನ ವ್ಯವಸ್ಥೆಯನ್ನು ಅಮೇರಿಕಾದ ಅತ್ಯುತ್ತಮ-ವಿನ್ಯಾಸದ, ಅತ್ಯುತ್ತಮ-ವೆಚ್ಚದೊಂದಿಗೆ, ಹಾಗು ಅತ್ಯುತ್ತಮವಾಗಿ-ನಿರ್ವಹಣೆ ಮಾಡಲಾಗಿರುವ ಉದ್ಯಾನಗಳೆಂದು ಹೇಳಲಾಗುತ್ತದೆ. ಮುನ್ನೋಟ, ಸಮುದಾಯದ ನಾಯಕರುಗಳ ದೇಣಿಗೆಗಳು ಹಾಗೂ ಪ್ರಯತ್ನದಿಂದಾಗಿ ಹೊರೇಸ್ ಕ್ಲೆವೇಲ್ಯಾಂಡ್ ತನ್ನ ಅತ್ಯುತ್ತಮ ಭೂದೃಶ್ಯ ವಿನ್ಯಾಸವನ್ನು ರೂಪಿಸಲು ಸಾಧ್ಯವಾಯಿತು. ಈ ವಿನ್ಯಾಸದಲ್ಲಿ ಅಗಲ ಹೆದ್ದಾರಿಗಳು ಹಾಗು ಭೂದೃಶ್ಯವುಳ್ಳ ಹೆದ್ದಾರಿಗಳ ಜೊತೆಗೆ ಸಂಪರ್ಕವನ್ನು ಹೊಂದುವ ಭೌಗೋಳಿಕ ಹೆಗ್ಗುರುತುಗಳನ್ನು ಸಂರಕ್ಷಿಸಲಾಗಿದೆ. ನಗರದ ಚೈನ್ ಆಫ್ ಲೇಕ್ಸ್ ನ್ನು ದ್ವಿಚಕ್ರ ವಾಹನದಲ್ಲಿ, ಓಟದ ಮೂಲಕ, ಹಾಗು ನಡಿಗೆಯ ಪಥಗಳ ಮೂಲಕ ಸಂಪರ್ಕಿಸಬಹುದಾಗಿದೆ. ಇದು ಈಜಲು, ಮೀನು ಹಿಡಿಯಲು, ವಿಹಾರಪ್ರವಾಸ ಮಾಡಲು, ದೋಣಿ ವಿಹಾರ ಮಾಡಲು, ಹಾಗು ಐಸ್ ಸ್ಕೇಟಿಂಗ್ ಮಾಡಲು ಸೂಕ್ತ ಸ್ಥಳವೆನಿಸಿದೆ. ಕಾರುಗಳಿಗೆ ಒಂದು ಭೂದೃಶ್ಯವುಳ್ಳ ಹೆದ್ದಾರಿ, ದ್ವಿಚಕ್ರ ವಾಹನ ಸವಾರರಿಗೆ ಬೈಕ್ ಪಥ, ಹಾಗು ಪಾದಚಾರಿಗಳಿಗೆ ಒಂದು ಕಾಲ್ನಡಿಗೆಯ ಪಥವು ಗ್ರಾಂಡ್ ರೌಂಡ್ಸ್ ಸಿನಿಕ್ ಬೈವೇ ಮಾರ್ಗಕ್ಕೆ ಸಮಾನಾಂತರವಾಗಿ ಹಾದು ಹೋಗುತ್ತದೆ. ನಗರದ ನಿವಾಸಿಗಳು ರಾತ್ರಿಯಲ್ಲಿ ನಡೆಯುವ ಹಾಲಿಡಾಜಲ್ ಪೆರೇಡ್‌ನ್ನು ವೀಕ್ಷಿಸಲು ಡಿಸೆಂಬರ್ ತಿಂಗಳಿನ ಕೊರೆಯುವ ಚಳಿಯ ವಾತಾವರಣವನ್ನೂ ಸಹ ಎದುರಿಸುತ್ತಾರೆ.
ಮಿನ್ನಿಯಾಪೋಲಿಸ್ ಮೆಟ್ರೋ ವ್ಯವಸ್ಥೆಯು ಎರಡು ರೈಲು ಮಾರ್ಗಗಳನ್ನು ಒಳಗೊಂಡಿದೆ.
ಹಯವಾಥ ರೈಲು ಮಾರ್ಗ ಪ್ರತಿನಿತ್ಯ 34,000 ಪ್ರಯಾಣಿಕರಿಗೆ ಸೇವೆಯನ್ನು ಒದಗಿಸುತ್ತದಲ್ಲದೆ ಮಿನ್ನಿಯಾಪೋಲಿಸ್-. ಪಾಲ್ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ ಹಾಗು ಮಾಲ್ ಆಫ್ ಅಮೇರಿಕಾದಿಂದ ನಗರದ ಮಧ್ಯಭಾಗದವರೆಗೂ ಸಂಪರ್ಕವನ್ನು ಕಲ್ಪಿಸುತ್ತದೆ. ಹೆಚ್ಚಿನ ರೈಲು ಮಾರ್ಗಗಳು ಮೇಲ್ಮೈ ಮಟ್ಟದಲ್ಲಿ ಹಾದು ಹೋಗುತ್ತವೆ, ಆದಾಗ್ಯೂ ರೈಲು ಮಾರ್ಗದ ಕೆಲವು ಭಾಗಗಳು ಎತ್ತರಿಸಿದ ಹಳಿಗಳ ಮೇಲೆ ಹಾದು ಹೋಗಿದೆ (ಇದರಲ್ಲಿ ಫ್ರ್ಯಾಂಕ್ಲಿನ್ ಅವೆನ್ಯೂ ಹಾಗು ಲೇಕ್ ./ಮಿಡ್ಟೌನ್ ನಿಲ್ದಾಣಗಳು ಸೇರಿವೆ) ಹಾಗು ಸರಾಸರಿ ರಷ್ಟು ರೈಲು ಮಾರ್ಗವು ಸುರಂಗಮಾರ್ಗದಲ್ಲಿ ಚಲಿಸುತ್ತವೆ, ಇದರಲ್ಲಿ ವಿಮಾನ ನಿಲ್ದಾಣದ ಸಮೀಪವಿರುವ ಲಿಂಡ್ಬರ್ಗ್ ಟರ್ಮಿನಲ್ ಸುರಂಗಮಾರ್ಗ ನಿಲ್ದಾಣವೂ ಸೇರಿದೆ. 40-ಮೈಲಿ ಉದ್ದದ ನಾರ್ತ್ ಸ್ಟಾರ್ ಕಮ್ಯೂಟರ್ ರೈಲು, ಬಿಗ್ ಲೇಕ್ನ ಮೂಲಕ ಉತ್ತರಭಾಗದ ಉಪನಗರಗಳಿಗೆ ಹಾದು ಹೋಗುತ್ತದೆ ಜೊತೆಗೆ ನವೆಂಬರ್ 16, 2009ರಲ್ಲಿ ಆರಂಭವಾದ ಟಾರ್ಗೆಟ್ ಫೀಲ್ಡ್ ಬಹು-ಮಾದರಿಯ ರೈಲು ನಿಲ್ದಾಣದಲ್ಲಿ ಕೊನೆಗೊಳ್ಳುತ್ತದೆ. ಇದು ಅಸ್ತಿತ್ವದಲ್ಲಿರುವ ರೈಲು ಮಾರ್ಗಗಳನ್ನು ಬಳಕೆ ಮಾಡಿಕೊಂಡು ಅಂದಾಜು 5,000ದಷ್ಟು ನಿತ್ಯ ಪ್ರಯಾಣಿಕರಿಗೆ ತನ್ನ ಸೇವೆಯನ್ನು ಒದಗಿಸುತ್ತದೆ.
ಕಳೆದ 1915ರಲ್ಲಿ ನಿರ್ಮಾಣಗೊಂಡ ಮಿನ್ನಿಯಾಪೋಲಿಸ್ ನ ದಕ್ಷಿಣ ಭಾಗದಲ್ಲಿರುವ ಮಿನ್ನಿಯಾಪೋಲಿಸ್ ಇನ್ಸ್ಟಿಟ್ಯೂಟ್ ಆಫ್ ಆರ್ಟ್ಸ್, ತನ್ನ 100,000 ಕಲಾಕೃತಿಗಳ ಶಾಶ್ವತ ಸಂಗ್ರಹಣೆಯೊಂದಿಗೆ ನಗರದ ಅತ್ಯಂತ ದೊಡ್ಡ ಕಲಾ ವಸ್ತುಸಂಗ್ರಹಾಲಯವಾಗಿದೆ. ಮೈಕಲ್ ಗ್ರಾವೆಸ್ ವಿನ್ಯಾಸಗೊಳಿಸಿದ ಒಂದು ಹೊಸ ವಿಭಾಗವು ಸಮಕಾಲೀನ ಹಾಗು ಆಧುನಿಕ ಕಲಾಕೃತಿಗಳು ಹಾಗು ವಸ್ತುಸಂಗ್ರಹಾಲಯದಲ್ಲಿ ಹೆಚ್ಚಿನ ಸ್ಥಳವನ್ನು ಉಂಟುಮಾಡುವ ಉದ್ದೇಶದಿಂದ 2006ರಲ್ಲಿ ಪೂರ್ಣಗೊಂಡಿತು. ದಿ ವಾಕರ್ ಆರ್ಟ್ ಸೆಂಟರ್, ನಗರದ ಮಧ್ಯಭಾಗದಲ್ಲಿ ಲೌರಿ ಹಿಲ್ ನ ತುದಿಯಲ್ಲಿ ನೆಲೆಗೊಂಡಿದೆ.ಜೊತೆಗೆ ಹೆರ್ಜೊಗ್ & ಡೆ ಮಯೂರೋನ್ ನ ಸೇರ್ಪಡೆಯೊಂದಿಗೆ ಅದರ ಗಾತ್ರವು ದುಪ್ಪಟ್ಟಾಗಿರುವುದರ ಜೊತೆಗೆ ವರೆಗೂ ವಿಸ್ತರಣೆಯು ಮುಂದುವರೆದಿದೆ. ಜೊತೆಗೆ ಮೈಕಲ್ ಡೆಸ್ವಿಗ್ನೆ ವಿನ್ಯಾಸಗೊಳಿಸಿದ ಒಂದು ಉದ್ಯಾನವು ಮಿನ್ನಿಯಾಪೋಲಿಸ್ ಸ್ಕಲ್ಪ್‌ಚರ್ ಗಾರ್ಡನ್ ನಿಂದ ರಸ್ತೆಯುದ್ದಕ್ಕೂ ಹಾದು ಹೋಗುತ್ತದೆ. ಯುನಿವರ್ಸಿಟಿ ಆಫ್ ಮಿನ್ನೇಸೋಟಕ್ಕಾಗಿ ಫ್ರಾಂಕ್ ಗೆಹ್ರಿ ವಿನ್ಯಾಸಗೊಳಿಸಿದ ವೆಯಿಸ್ಮನ್ ಆರ್ಟ್ ಮ್ಯೂಸಿಯಂ, 1993ರಲ್ಲಿ ಪ್ರಾರಂಭವಾಯಿತು. ಇದರ ಜೊತೆಯಲ್ಲೇ, ಗೆಹ್ರಿ ವಿನ್ಯಾಸಗೊಳಿಸಿದ ಮತ್ತೊಂದು ಕಟ್ಟಡವು 2011ರಲ್ಲಿ ಆರಂಭವಾಗುವ ನಿರೀಕ್ಷೆಯಿದೆ.
ಉದ್ಯಾನವನಗಳು ಹಲವು ಸ್ಥಳಗಳಲ್ಲಿ ಪರಸ್ಪರ ಸಂಪರ್ಕ ಹೊಂದಿವೆ ಹಾಗೂ ಮಿಸ್ಸಿಸ್ಸಿಪ್ಪಿ ನ್ಯಾಷನಲ್ ರಿವರ್ ಅಂಡ್ ರಿಕ್ರಿಯೇಶನ್ ಏರಿಯ ಪ್ರಾದೇಶಿಕ ಉದ್ಯಾನವನಗಳು ಹಾಗು ಪ್ರವಾಸಿಗರ ಕೇಂದ್ರಗಳಿಗೆ ಸಂಪರ್ಕವನ್ನು ಕಲ್ಪಿಸುತ್ತದೆ. ರಾಷ್ಟ್ರದ ಅತ್ಯಂತ ಹಳೆಯ ಸಾರ್ವಜನಿಕ ವೈಲ್ಡ್ ಫ್ಲವರ್ ಉದ್ಯಾನವನ, ಎಲೋಯಿಸೆ ಬಟ್ಲರ್ ವೈಲ್ಡ್ ಫ್ಲವರ್ ಗಾರ್ಡನ್ ಹಾಗು ಪಕ್ಷಿಧಾಮವು ಥಿಯೋಡೋರ್ ವಿರ್ಥ್ ಪಾರ್ಕ್ ನೊಳಗೆ ಸ್ಥಾಪಿತವಾಗಿದೆ. ಇದು ಗೋಲ್ಡನ್ ವ್ಯಾಲಿನಗರದೊಂದಿಗೆ ಹಂಚಿಕೆಯಾಗಿರುವುದರ ಜತೆಗೆ ನ್ಯೂಯಾರ್ಕ್ ನಗರದ ಸೆಂಟ್ರಲ್ ಪಾರ್ಕ್‌ನ ಗಾತ್ರದಲ್ಲಿ 60%ನಷ್ಟಿದೆ. ಮಿನ್ನೆಹಹ ಫಾಲ್ಸ್‌ನ 53-ಅಡಿ ನ ಪ್ರದೇಶ, ಮಿನ್ನೆಹಹ ಉದ್ಯಾನವನ ನಗರದ ಅತ್ಯಂತ ಹಳೆಯ ಹಾಗು ಅತ್ಯಂತ ಜನಪ್ರಿಯ ಉದ್ಯಾನವನಗಳಲ್ಲಿ ಒಂದೆನಿಸಿದೆ, ಉದ್ಯಾನವನಕ್ಕೆ ಪ್ರತಿ ವರ್ಷ 500,000 ಪ್ರವಾಸಿಗರು ಅಲ್ಲಿಗೆ ಭೇಟಿ ನೀಡುತ್ತಾರೆ.
ಹೆನ್ರಿ ವ್ಯಾಡ್ಸ್‌ವರ್ತ್ ಲಾಂಗ್ ಫೆಲ್ಲೋ, ತಮ್ಮ ದಿ ಸಾಂಗ್ ಆಫ್ ಹಯವಾಥ ನಲ್ಲಿ ಮಿನ್ನಿಯಾಪೋಲಿಸ್ ಜಲಪಾತಕ್ಕೆ ಹಯಾವಥ ಪತ್ನಿ ಮಿನ್ನೆಹಹಳ ಹೆಸರನ್ನು ಇಡುತ್ತಾರೆ. ಇದೊಂದು ಅತ್ಯಂತ ಜನಪ್ರಿಯವಾದ ಕೃತಿ ಹಾಗು ಇದು 19ನೇ ಶತಮಾನದ ಕಾವ್ಯದ ವಿಡಂಬನ ಬರಹವಾಗಿದೆ.
ಮಿನ್ನೇಸೋಟ ವೈಕಿಂಗ್ಸ್ ಹಾಗು ಮಿನ್ನೇಸೋಟ ಟ್ವಿನ್ಸ್ ತಂಡಗಳು ನಗರಕ್ಕೆ 1961ರಲ್ಲಿ ಆಗಮಿಸಿದವು. ವೈಕಿಂಗ್ಸ್ ತಂಡವು ನ ವಿಸ್ತೃತ ತಂಡವಾಗಿದೆ ಹಾಗು ವಾಶಿಂಗ್ಟನ್ ಸೆನೆಟರ್ಸ್ ತಂಡವು ಮಿನ್ನೇಸೋಟಕ್ಕೆ ಸ್ಥಳಾಂತರಗೊಂಡಾಗ ಟ್ವಿನ್ಸ್ ತಂಡದ ಸ್ಥಾಪನೆಯಾಯಿತು. ಎರಡೂ ತಂಡಗಳು ಬ್ಲೂಮಿಂಗ್ಟನ್ ಉಪನಗರದ ಮೆಟ್ರೋಪಾಲಿಟನ್ ಸ್ಟೇಡಿಯಂನ ಹೊರಾಂಗಣದಲ್ಲಿ ಇಪ್ಪತ್ತೊಂದು ವರ್ಷಗಳ ಕಾಲ ಆಡಿ 1982ರಲ್ಲಿ ಹ್ಯೂಬರ್ಟ್ . ಹಂಫ್ರೆಯ್ ಮೆಟ್ರೋಡೋಮ್ ಗೆ ಸ್ಥಳಾಂತರವಾದವು. ಇಲ್ಲಿ ಟ್ವಿನ್ಸ್ ತಂಡವು 1987 ಹಾಗು 1991ರಲ್ಲಿ ವರ್ಲ್ಡ್ ಸೀರಿಸ್ ನ್ನು ಗೆದ್ದುಕೊಂಡಿತು. ಟ್ವಿನ್ಸ್ ತಂಡವು 2010ರಲ್ಲಿ ಟಾರ್ಗೆಟ್ ಫೀಲ್ಡ್ ಗೆ ಸ್ಥಳಾಂತರಗೊಂಡಿದೆ. ಮಿನ್ನೇಸೋಟ ಟಿಂಬರ್ವೂಲ್ವ್ಸ್ ತಂಡವು ಮಿನ್ನಿಯಾಪೋಲಿಸ್ ನಗರಕ್ಕೆ 1989ರಲ್ಲಿ ಬ್ಯಾಸ್ಕೆಟ್ ಬಾಲ್ ನ್ನು ಹಿಂದಕ್ಕೆ ಕರೆಸಿಕೊಂಡಿತು, ನಂತರ ಇದನ್ನು ಮಿನ್ನೇಸೋಟ ಲಿನಕ್ಸ್ ತಂಡವು 1999ರಲ್ಲಿ ಅನುಸರಿಸಿತು. ಇವರು ಟಾರ್ಗೆಟ್ ಸೆಂಟರ್ನಲ್ಲಿ ಆಡುತ್ತಾರೆ. ಐಸ್ ಹಾಕಿ ತಂಡ ಮಿನ್ನೇಸೋಟ ವೈಲ್ಡ್ ಹಾಗು ನ್ಯಾಷನಲ್ ಲಕ್ರೊಸ್ಸೆ ಲೀಗ್ ತಂಡ ಮಿನ್ನೇಸೋಟ ಸ್ವಾರ್ಮ್ ಸೈಂಟ್ ಪಾಲ್ ನ ಎನರ್ಜಿ ಸೆಂಟರ್ನಲ್ಲಿ ಆಡುತ್ತದೆ.
ಮಿನ್ನಿಯಾಪೋಲಿಸ್ ಅಪ್ಪರ್ ಮಿಡ್ವೆಸ್ಟ್ ಮಾದರಿಯಲ್ಲಿ ಒಂದು ಭೂಖಂಡೀಯ ವಾಯುಗುಣವನ್ನು ಹೊಂದಿದೆ. ಚಳಿಗಾಲದಲ್ಲಿ ತಣ್ಣನೆಯ ಹಾಗು ಶುಷ್ಕ ವಾತಾವರಣವಿದ್ದರೆ, ಬೇಸಿಗೆ ಕಾಲವು ಹೆಚ್ಚು ಶಾಖದಿಂದ ಹಾಗು ತೇವದಿಂದ ಕೂಡಿರುತ್ತದೆ. ಕೊಪ್ಪೆನ್ ಹವಾಮಾನ ವರ್ಗೀಕರಣದಲ್ಲಿ, ಮಿನ್ನಿಯಾಪೋಲಿಸ್ ಬೆಚ್ಚನೆಯ ಬೇಸಿಗೆ ಆರ್ದ್ರ ಭೂಖಂಡೀಯ ಹವಾಮಾನ ವಲಯದಡಿಯಲ್ಲಿ ಬರುತ್ತದೆ ; ಜೊತೆಗೆ 5ನೇ ವಲಯದ ಮಾದರಿಯ ಒಂದು ಸಸ್ಯ ಸಹಿಷ್ಣುತೆಯನ್ನು ಹೊಂದಿದೆ. ನಗರವು ಮಳೆ ಅಥವಾ ಹಿಮಪಾತ ಹಾಗು ಅದಕ್ಕೆ ಸಂಬಂಧಿತ ಹವಾಮಾನದ ಘಟನೆಗಳ ಒಂದು ಸಂಪೂರ್ಣ ಸಾಲನ್ನು ಎದುರಿಸುತ್ತದೆ. ಇದರಲ್ಲಿ ಹಿಮ, ಹಿಮವೃಷ್ಟಿ, ನೀರ್ಗಲ್ಲು, ಮಳೆ, ಗುಡುಗು,ಸಿಡಿಲಿನ ಮಳೆ, ಬಿರುಗಾಳಿ ಮಳೆ, ಬಿಸಿಗಾಳಿಗಳು ಹಾಗು ಮಂಜು ಸೇರಿವೆ. ಮಿನ್ನಿಯಾಪೋಲಿಸ್ ನಗರದಲ್ಲಿ ನಷ್ಟು ಅತ್ಯಂತ ಬಿಸಿಯಾದ ತಾಪಮಾನವು ಜುಲೈ 1936ರಲ್ಲಿ ದಾಖಲಾಯಿತು, ಹಾಗು
ಮಿನ್ನಿಯಾಪೋಲಿಸ್ 1886ರಷ್ಟು ಮುಂಚಿತವಾಗಿ ತಾರತಮ್ಯವನ್ನು ಸರಿಪಡಿಸುವ ಸಲುವಾಗಿ ಮಾರ್ಥ ರಿಪ್ಲೆಯ್ ವಿವಾಹಿತ ಹಾಗು ಅವಿವಾಹಿತ ತಾಯಂದಿರಿಬ್ಬರಿಗೂ ಹೆರಿಗೆ ಆಸ್ಪತ್ರೆಯನ್ನು ಸ್ಥಾಪಿಸುವುದರ ಮೂಲಕ ಪರಿಣಾಮಕಾರಿ ಬದಲಾವಣೆಯನ್ನು ತಂದಿತು. ಗ್ರೇಟ್ ಡಿಪ್ರೆಶನ್ ಸಂದರ್ಭದಲ್ಲಿ ರಾಷ್ಟ್ರದ ಭವಿಷ್ಯವು ಬದಲಾಯಿತು, ಹಿಂಸಾತ್ಮಕವಾದ ಟೀಮ್ಸ್ಟರ್ಸ್ ಸ್ಟ್ರೈಕ್ ಆಫ್ 1934 ಕಾರ್ಮಿಕರ ಹಕ್ಕುಗಳನ್ನು ಅಂಗೀಕರಿಸುವ ಕಾಯಿದೆಗಳಿಗೆ ಮನ್ನಣೆ ನೀಡಿತು. ಆಜೀವ ಪರ್ಯಂತ ಪೌರ ಹಕ್ಕುಗಳ ಕ್ರಿಯಾವಾದಿ ಹಾಗು ಸಂಘಟನೆಯ ಬೆಂಬಲಿಗ, ಮೇಯರ್ ಹ್ಯೂಬರ್ಟ್ ಹಂಫ್ರೆ ನಗರದಲ್ಲಿ ನಿಷ್ಪಕ್ಷಪಾತವಾದ ನೌಕರಿ ಪದ್ಧತಿಯನ್ನು ಸ್ಥಾಪಿಸಲು ನೆರವಾದರು ಜೊತೆಗೆ ಒಂದು ಮಾನವ ವ್ಯವಹಾರಗಳ ಮಂಡಳಿಯು 1946ರ ಹೊತ್ತಿಗೆ ಅಲ್ಪಸಂಖ್ಯಾತರ ಪರವಾಗಿ ಮಧ್ಯಸ್ಥಿಕೆ ವಹಿಸಿತು. ಮಿನ್ನಿಯಾಪೋಲಿಸ್ ಬಿಳಿಯರ ಪರಮಾಧಿಕಾರದ ವಿರುದ್ಧ ಹೋರಾಡುವುದರ ಜೊತೆಗೆ, ವರ್ಣಭೇದನೀತಿ ರದ್ದತಿಯಲ್ಲಿ ಹಾಗು ಆಫ್ರಿಕನ್-ಅಮೆರಿಕನ್ ಪೌರ ಹಕ್ಕುಗಳ ಚಳವಳಿಯಲ್ಲಿ ಭಾಗವಹಿಸಿತು, ಹಾಗು 1968ರಲ್ಲಿ ಅಮೆರಿಕನ್ ಇಂಡಿಯನ್ ಮೂವ್ಮೆಂಟ್‌ಗೆ ಜನ್ಮಸ್ಥಳವಾಯಿತು.
ಹೆನ್ನೆಪಿನ್ ಕೌಂಟಿ ಲೈಬ್ರರಿ ವ್ಯವಸ್ಥೆಯು 2008ರಲ್ಲಿ ನಗರದ ಸಾರ್ವಜನಿಕ ಗ್ರಂಥಾಲಯಗಳ ಆಡಳಿತ ನಿರ್ವಹಣೆಯನ್ನು ಪ್ರಾರಂಭಿಸಿತು. . . ವಾಕರ್ 1885ರಲ್ಲಿ ಸ್ಥಾಪಿಸಿದ ಮಿನ್ನಿಯಾಪೋಲಿಸ್ ಸಾರ್ವಜನಿಕ ಗ್ರಂಥಾಲಯವು 2007ರಲ್ಲಿ ತೀವ್ರತರವಾದ ಬಜೆಟ್ ಮುಗ್ಗಟ್ಟನ್ನು ಎದುರಿಸುವುದರ ಜೊತೆಗೆ ನೆರೆ ಪ್ರದೇಶದಲ್ಲಿದ್ದ ಗ್ರಂಥಾಲಯದ ಮೂರು ಶಾಖೆಗಳನ್ನು ಬಲವಂತವಾಗಿ ಮುಚ್ಚಬೇಕಾಯಿತು. ನಗರದ ಮಧ್ಯಭಾಗದಲ್ಲಿರುವ ಸೆಸರ್ ಪೆಲ್ಲಿ ವಿನ್ಯಾಸದ ಹೊಸ ಕೇಂದ್ರ ಗ್ರಂಥಾಲಯವು 2006ರಲ್ಲಿ ಆರಂಭವಾಯಿತು. ಹತ್ತು ವಿಶೇಷ ಸಂಗ್ರಹಣೆಗಳು 25,000ಕ್ಕೂ ಹೆಚ್ಚಿನ ಪುಸ್ತಕಗಳು ಹಾಗು ಅವಶ್ಯಕ ಮಾಹಿತಿಯನ್ನು ಸಂಶೋಧಕರಿಗೆ ಒದಗಿಸುತ್ತದೆ, ಇದರಲ್ಲಿ ಮಿನ್ನಿಯಾಪೋಲಿಸ್ ಸಂಗ್ರಹಣೆ ಹಾಗು ಮಿನ್ನಿಯಾಪೋಲಿಸ್ ಛಾಯಚಿತ್ರ ಸಂಗ್ರಹಣೆಯೂ ಸೇರಿದೆ. ಒಂದು ಇತ್ತೀಚಿನ ಸಮೀಕ್ಷೆಯ ಪ್ರಕಾರ ವ್ಯವಸ್ಥೆಯ 1,696,453 ವಸ್ತುಗಳು ವಾರ್ಷಿಕವಾಗಿ ಬಳಕೆಯಾಗುತ್ತವೆ ಹಾಗು ಗ್ರಂಥಾಲಯವು ಪ್ರತಿ ವರ್ಷ 500,000ಕ್ಕೂ ಹೆಚ್ಚಿನ ಸಂಶೋಧನಾ ಹಾಗು ವಾಸ್ತವಾಂಶದ ಅನ್ವೇಷಣೆಗಳಲ್ಲಿ ಎದುರಾಗುವ ಪ್ರಶ್ನೆಗಳಿಗೆ ಉತ್ತರವನ್ನು ದೊರಕಿಸಿಕೊಡುತ್ತದೆ.
ನಗರವು ಇಪ್ಪತ್ತಕ್ಕಿಂತ ಹೆಚ್ಚು ಸರೋವರಗಳು ಹಾಗು ತೇವದ ಭೂಮಿಯೊಂದಿಗೆ ನೀರಿನಿಂದ ಸಮೃದ್ಧವಾಗಿದೆ, ಮಿಸ್ಸಿಸ್ಸಿಪ್ಪಿ ನದಿ, ಉಪನದಿಗಳು ಹಾಗು ಜಲಪಾತಗಳು, ಇದರಲ್ಲಿ ಹಲವು ಚೈನ್ ಆಫ್ ಲೇಕ್ಸ್ ಹಾಗು ಗ್ರಾಂಡ್ ರೌಂಡ್ಸ್ ಸೀನಿಕ್ ಬೈವೇನಲ್ಲಿ ಭೂದೃಶ್ಯವುಳ್ಳ ಹೆದ್ದಾರಿಗಳ ಮೂಲಕ ಸಂಪರ್ಕವನ್ನು ಹೊಂದಿವೆ. ನಗರವು ಒಂದೊಮ್ಮೆ ವಿಶ್ವದ ಹಿಟ್ಟಿನ ಗಿರಣಿಯ ರಾಜಧಾನಿಯಾಗಿರುವುದರ ಜೊತೆಗೆ ಮರಮುಟ್ಟುಗಳ ಒಂದು ಕೇಂದ್ರವಾಗಿತ್ತು, ಜೊತೆಗೆ ನಗರವು ಇಂದು ಚಿಕಾಗೋ ಹಾಗು ಸಿಯಾಟಲ್ ನಗರಗಳ ನಡುವಿನ ಮುಖ್ಯ ವ್ಯಾಪಾರ ಕೇಂದ್ರವಾಗಿದೆ. ಅಮೇರಿಕದ ಅತ್ಯಂತ ಹೆಚ್ಚಿನ ಸಾಕ್ಷರತಾ ನಗರವೆಂದು ಹೆಸರಾಗಿರುವುದರ ಜೊತೆಗೆ, ನಗರವು ಸಾಂಸ್ಕೃತಿಕ ಸಂಘಗಳನ್ನು ಹೊಂದಿದೆ. ಇದಲ್ಲದೇ ನಾಟಕ, ದೃಶ್ಯ ಕಲೆ, ಬರವಣಿಗೆ, ಹಾಗು ಸಂಗೀತದ ಮೂಲಕ ಜನರು ಹಾಗು ಪ್ರೇಕ್ಷಕರನ್ನು ತನ್ನತ್ತ ಆಕರ್ಷಿಸುತ್ತಿದೆ. ಸಮುದಾಯದ ವಿವಿಧ ಜನಸಂಖ್ಯೆಯು ಪ್ರಗತಿಪರ ಸಾರ್ವಜನಿಕ ಸಾಮಾಜಿಕ ಕಾರ್ಯಕ್ರಮಗಳು ಹಾಗೂ ಖಾಸಗಿ ಹಾಗು ಕಾರ್ಪೊರೇಟ್ ಲೋಕೋಪಕಾರದ ಮೂಲಕ ಧರ್ಮಾರ್ಥ ಕಾರ್ಯಗಳ ಒಂದು ದೀರ್ಘ ಸಂಪ್ರದಾಯವನ್ನು ಉಳಿಸಿಕೊಂಡು ಬಂದಿದೆ.
ಮಿನ್ನಿಯಾಪೋಲಿಸ್ ನಗರದಲ್ಲಿ ಮಿನ್ನೇಸೋಟ ಡೆಮೋಕ್ರ್ಯಾಟಿಕ್-ಫಾರ್ಮರ್-ಲೇಬರ್ ಪಾರ್ಟಿ ಒಂದು ಪ್ರಬಲ ಪಕ್ಷವಾಗಿದೆ, ಇದು ಡೆಮೋಕ್ರ್ಯಾಟಿಕ್ ಪಾರ್ಟಿ ಯ ಒಂದು ಅಂಗ ಪಕ್ಷ. ಮಿನ್ನಿಯಾಪೋಲಿಸ್ ಸಿಟಿ ಕೌನ್ಸಿಲ್ ಹೆಚ್ಚಿನ ಅಧಿಕಾರವನ್ನು ಹೊಂದಿರುವುದರ ಜೊತೆಗೆ ವಾರ್ಡ್ಸ್ ಎಂದು ಕರೆಯಲ್ಪಡುವ ನಗರದ ಹದಿಮೂರು ಜಿಲ್ಲೆಗಳನ್ನು ಪ್ರತಿನಿಧಿಸುತ್ತದೆ. ಮಂಡಳಿಯು ಹನ್ನೆರಡು ಸದಸ್ಯರು ಹಾಗು ಒಬ್ಬ ಗ್ರೀನ್ ಪಾರ್ಟಿಯ ಸದಸ್ಯನನ್ನು ಒಳಗೊಂಡಿರುತ್ತದೆ. ಪಕ್ಷದ ಸದಸ್ಯರಾದ . . ರೈಬಾಕ್ ಹಾಲಿ ಮಿನ್ನಿಯಾಪೋಲಿಸ್ ನ ಮೇಯರ್ ಆಗಿದ್ದಾರೆ.
ಆಡಳಿತಕ್ಕೆ ಸಂಬಂಧಿಸಿದಂತೆ ಮೇಯರ್ ದುರ್ಬಲ ಅಧಿಕಾರ ಹೊಂದಿದ್ದರೂ, ಪೋಲಿಸ್ ಮುಖ್ಯಸ್ಥರಂತಹ ಅಧಿಕಾರಿಗಳನ್ನು ನೇಮಕ ಮಾಡಿಕೊಳ್ಳುವ ಅಧಿಕಾರವನ್ನು ಹೊಂದಿರುತ್ತಾರೆ. ಉದ್ಯಾನವನಗಳು, ಆದಾಯ ತೆರಿಗೆ, ಹಾಗು ಸಾರ್ವಜನಿಕ ವಸತಿಗಳು ಅರೆ ಸ್ವತಂತ್ರ ಮಂಡಳಿಗಳಾಗಿದ್ದು,ಬೋರ್ಡ್ ಆಫ್ ಎಸ್ಟಿಮೇಟ್ ಅಂಡ್ ಟ್ಯಾಕ್ಸೇಶನ್ ಲಿಮಿಟ್ಸ್‌ಗೆ ಅನುಗುಣವಾಗಿ ತಮ್ಮ ತೆರಿಗೆಗಳು ಹಾಗು ಶುಲ್ಕಗಳನ್ನು ವಿಧಿಸುತ್ತವೆ.
ಮಿನ್ನಿಯಾಪೋಲಿಸ್ ನಗರದ ಇತಿಹಾಸ ಹಾಗು ಆರ್ಥಿಕ ಬೆಳವಣಿಗೆಯು ನಗರದ ಸ್ಫುಟ ನೈಸರ್ಗಿಕ ಲಕ್ಷಣವಾದ ನೀರಿನ ಜತೆ ಸಂಬಂಧ ಬೆಸೆದುಕೊಂಡಿದೆ.ಕಳೆದ ಹಿಮ ಯುಗದ ಸಂದರ್ಭದಲ್ಲಿ ಈ ಪ್ರದೇಶಕ್ಕೆ ನೀರು ಹರಿದುಬಂತು. ಹತ್ತು ಸಾವಿರ ವರ್ಷಗಳ ಹಿಂದೆ ಹಿಮನದಿಗಳು ಹಾಗು ಲೇಕ್ ಅಗಸ್ಸಿಜ್ ಗಳ ಹಿಮ್ಮೆಟ್ಟುವಿಕೆಯಿಂದ ಪುಷ್ಟಿಗೊಂಡು, ಹಿಮ ನದಿಯ ನೀರಿನ ಪ್ರವಾಹವು ಮಿಸ್ಸಿಸ್ಸಿಪ್ಪಿ ಹಾಗು ಮಿನ್ನೆಹಹ ನದಿಪಾತ್ರಗಳಲ್ಲಿ ಅಡಿತೆರಪು ಉಂಟಾಯಿತು, ಇದು ಇಂದಿನ ಮಿನ್ನಿಯಾಪೋಲಿಸ್‌ಗೆ ಅತೀ ಮುಖ್ಯವಾದ ಜಲಪಾತವನ್ನು ಸೃಷ್ಟಿಸಿತು. ಒಂದು ನೀರಿನ ಬುಗ್ಗೆಯ ಜಲಧಾರಿಯ ಮೇಲೆ ಇರುವ ಹಾಗು ಸಮತಲವಾದ ಭೂಪ್ರದೇಶವಾದ ಮಿನ್ನಿಯಾಪೋಲಿಸ್ ಒಟ್ಟಾರೆಯಾಗಿ ನಷ್ಟು ಭೂಪ್ರದೇಶವನ್ನು ಹೊಂದಿದೆ ಜೊತೆಗೆ ಇದರಲ್ಲಿ 6%ನಷ್ಟು ಜಲಾವೃತವಾಗಿದೆ. ನೀರನ್ನು ಮಿಸ್ಸಿಸ್ಸಿಪ್ಪಿಗೆ ಹೊಂದಿಕೊಂಡಿರುವ ಜಲಾನಯನ ಪ್ರದೇಶಗಳು ಹಾಗು ನಗರದ ಮೂರು ಉಪನದಿಗಳು ನಿರ್ವಹಿಸುತ್ತವೆ. ಹನ್ನೆರಡು ಸರೋವರಗಳು, ಮೂರು ದೊಡ್ಡ ಕೊಳಗಳು, ಹಾಗು ಹೆಸರಿಸದ ಐದು ತೇವಭೂಮಿಗಳು ಮಿನ್ನಿಯಾಪೋಲಿಸ್ ನಗರದೊಳಗಿದೆ.
1982ರಲ್ಲಿ ಆರಂಭಗೊಂಡ ನಗರದ ಮಧ್ಯಭಾಗದಲ್ಲಿರುವ ಮೆಟ್ರೋಡೋಮ್ , ಮಿನ್ನೇಸೋಟದ ಅತ್ಯಂತ ದೊಡ್ಡ ಕ್ರೀಡಾಂಗಣವಾಗಿದೆ. ಎರಡು ಪ್ರಮುಖ ಗುತ್ತಿಗೆದಾರರಲ್ಲಿ ವೈಕಿಂಗ್ಸ್ ಹಾಗು ವಿಶ್ವವಿದ್ಯಾಲಯದ ಗೋಲ್ಡನ್ ಗೊಫರ್ಸ್ ಬೇಸ್ ಬಾಲ್ ತಂಡ ಸೇರಿದೆ. ಮೆಟ್ರೋಡೊಮ್ ಮೇಜರ್ ಲೀಗ್ ಬೇಸ್ ಬಾಲ್ ಆಲ್-ಸ್ಟಾರ್ ಗೇಮ್, ಸೂಪರ್ ಬೌಲ್, ವರ್ಲ್ಡ್ ಸೀರಿಸ್, ಹಾಗು ಬ್ಯಾಸ್ಕೆಟ್ ಬಾಲ್ ಮೆನ್'ಸ್ ಫೈನಲ್ ಫೋರ್ಗೆ ಆತಿಥ್ಯ ನೀಡಿದ ಏಕೈಕ ಕ್ರೀಡಾಂಗಣವಾಗಿದೆ. ಓಟಗಾರರು, ನಡಿಗೆದಾರರು, ಇನ್ಲೈನ್ ಸ್ಕೇಟಿಗರು, ಕೋಎಡ್ ವಾಲಿಬಾಲ್ ತಂಡಗಳು, ಹಾಗು ಟಚ್ ಫುಟ್ಬಾಲ್ ತಂಡಗಳೆಲ್ಲವೂ "ದಿ ಡೊಮ್" ನಲ್ಲಿ ಆಡಲು ಅವಕಾಶವನ್ನು ಪಡೆದಿವೆ. ಕ್ರೀಡೆಗಳಿಂದ ಹಿಡಿದು ಸಂಗೀತ ಕಚೇರಿಗಳವರೆಗೆ ಎಲ್ಲ ಘಟನೆಗಳು, ಸಮುದಾಯದ ಚಟುವಟಿಕೆಗಳು, ಧಾರ್ಮಿಕ ಚಟುವಟಿಕೆಗಳು, ಹಾಗು ವ್ಯಾಪಾರ ಮೇಳಗಳು ವರ್ಷದಲ್ಲಿ ಮುನ್ನೂರಕ್ಕೂ ಹೆಚ್ಚಿನ ದಿನಗಳಲ್ಲಿ ಜರುಗುತ್ತವೆ. ಎಲ್ಲ ಅನುಕೂಲಗಳನ್ನು ಹೊಂದಿರುವ ಈ ಕ್ರೀಡಾಂಗಣವು ವಿಶ್ವದ ಅತ್ಯಂತ ಬಹುಪಯೋಗಿ ಕ್ರೀಡಾಂಗಣಗಳಲ್ಲಿ ಒಂದೆನಿಸಿದೆ.
ಮಿನ್ನಿಯಾಪೋಲಿಸ್ ನಗರದಲ್ಲಿ ವೃತ್ತಿಪರ ಕ್ರೀಡೆಗಳು ಉತ್ತಮವಾಗಿ ಸ್ಥಾಪಿತಗೊಂಡಿವೆ. ಕಳೆದ 1884ರಲ್ಲಿ ಮೊದಲ ಬಾರಿಗೆ ಪಂದ್ಯಾವಳಿಯಲ್ಲಿ ಭಾಗವಹಿಸಿ, ಮಿನ್ನಿಯಾಪೋಲಿಸ್ ಮಿಲ್ಲರ್ಸ್ ಬೇಸ್ ಬಾಲ್ ತಂಡವು ಆ ಅವಧಿಯ ಲೀಗ್ ನಲ್ಲಿ ಅತ್ಯುತ್ತಮ ಗೆಲುವು-ಸೋಲಿನ ದಾಖಲೆಯನ್ನು ಹುಟ್ಟುಹಾಕಿತು ಜೊತೆಗೆ ಬೇಸ್ ಬಾಲ್ ಹಾಲ್ ಆಫ್ ಫೇಮ್ ಗೆ ಹದಿನೈದು ಆಟಗಾರರನ್ನು ಕೊಡುಗೆ ನೀಡಿತು. ಕಳೆದ 1940 ಹಾಗು 1950ರ ಸುಮಾರಿಗೆ ಮಿನ್ನಿಯಾಪೋಲಿಸ್ ಲೇಕರ್ಸ್ ಬ್ಯಾಸ್ಕೆಟ್ ಬಾಲ್ ತಂಡವು, ಯಾವುದೇ ಕ್ರೀಡೆಯ ಪ್ರಮುಖ ಲೀಗ್ ಗಳಲ್ಲಿ ಮೊದಲ ಬಾರಿಗೆ ಭಾಗವಹಿಸಿದ ನಗರದ ತಂಡವು, ಲಾಸ್ ಏಂಜಲಿಸ್ ಗೆ ಸ್ಥಳಾಂತರಗೊಳ್ಳುವ ಮುಂಚೆ ಮೂರು ಲೀಗ್ ಗಳಲ್ಲಿ ಆರು ಬಾರಿ ಬ್ಯಾಸ್ಕೆಟ್ ಬಾಲ್ ಚ್ಯಾಂಪಿಯನ್ ಶಿಪ್ ಪಟ್ಟವನ್ನು ಗಳಿಸಿಕೊಂಡಿತು. ಮುಂಚೆ ಮಿನ್ನಿಯಾಪೋಲಿಸ್ ಬಾಕ್ಸಿಂಗ್ & ರೆಸ್ಲಿಂಗ್ ಕ್ಲಬ್ ಎಂದು ಕರೆಸಿಕೊಳ್ಳುತ್ತಿದ್ದ ಅಮೇರಿಕನ್ ರೆಸ್ಲಿಂಗ್ ಅಸೋಸಿಯೇಶನ್, 1960 ರಿಂದ 1990ರ ದಶಕದವರೆಗೆ ಮಿನ್ನಿಯಾಪೋಲಿಸ್ ನಗರದಲ್ಲಿ ಕಾರ್ಯನಿರ್ವಹಿಸಿತು.
ಸುಮಾರು 1680ರಲ್ಲಿ ಫ್ರೆಂಚ್ ಪರಿಶೋಧಕರು ಆಗಮಿಸುವವರೆಗೂ ಡಕೋಟ ಸಿಯೋಕ್ಸ್ ಗಳು ಪ್ರದೇಶದ ಏಕಮಾತ್ರ ನಿವಾಸಿಗಳಾಗಿದ್ದರು. ಸಮೀಪದ ಫೋರ್ಟ್ ಸ್ನೆಲ್ಲಿಂಗ್ ನ್ನು, ಅಮೇರಿಕ ಸಂಯುಕ್ತ ಸಂಸ್ಥಾನದ ಸೇನೆಯು 1819ರಲ್ಲಿ ನಿರ್ಮಾಣ ಮಾಡಿತು, ಇದು ಪ್ರದೇಶದ ಬೆಳವಣಿಗೆಗೆ ಕಾರಣವಾಯಿತು. ಅಮೇರಿಕ ಸಂಯುಕ್ತ ಸಂಸ್ಥಾನದ ಸರ್ಕಾರವು ಡಕೋಟದ ಎಂಡೆವಕಂಟೋನ್ ಸಮೂಹದ ಭೂಮಿಯನ್ನು ಮಾರಾಟ ಮಾಡುವಂತೆ ಅವರಿಗೆ ಒತ್ತಡವನ್ನು ಹೇರುವುದರ ಜೊತೆಗೆ, ಪೂರ್ವದಿಂದ ಬಂದಂತಹ ಜನರು ಅಲ್ಲಿ ನೆಲೆಗೊಳ್ಳಲು ಅವಕಾಶ ಮಾಡಿಕೊಟ್ಟಿತು. ದಿ ಮಿನ್ನೇಸೋಟ ಪ್ರಾದೇಶಿಕ ಶಾಸಕಾಂಗವು ಇಂದಿನ ಮಿನ್ನಿಯಾಪೋಲಿಸ್ ನಗರವನ್ನು ಮಿಸ್ಸಿಸ್ಸಿಪ್ಪಿಯ ಪಶ್ಚಿಮ ದಂಡೆಯಲ್ಲಿರುವ ನಗರವೆಂದು 1856ರಲ್ಲಿ ಅಂಗೀಕರಿಸಿತು. ಮಿನ್ನಿಯಾಪೋಲಿಸ್ ಒಂದು ನಗರವೆಂದು 1867ರಲ್ಲಿ ಏಕೀಕರಿಸಲಾಯಿತು, ಇದೇ ವರ್ಷದಲ್ಲಿ ಮಿನ್ನಿಯಾಪೋಲಿಸ್ ಹಾಗು ಚಿಕಾಗೋ ನಡುವೆ ರೈಲ್ವೆ ಸಂಪರ್ಕವು ಪ್ರಾರಂಭವಾಯಿತು. ಇದು ನಂತರ ಪೂರ್ವ ದಂಡೆಯ ನಗರವಾದ . ಆಂತೋನಿಯೊಂದಿಗೆ 1872ರಲ್ಲಿ ಸೇರಿಕೊಂಡಿತು.